text:
Hesa vikuna hevur Vágs Sóknar Bygdasavn framsýning av av kalendarunum hjá Christensen í Miðlatúni, har mangt og hvat um gerandislívið í Vági og í familjuni hjá Christensen er skrivað.
Suðurrás skrivar, at í kalendaran í 1967 hevur Christensen m.a. skrivað um jarðskjálvtan sum var í Vági í 1967. Christensen skrivar 5. mai 1967: ”Jord-rystelse: Utvarp siger kun 600 folk, 1/3 her tilbage. 1200 folk flygtet og kun 1/3 i skole – men ingen rystelse i dag.”
##med2##
Vermund Mosbjerg Christensen
Fyrsti útbúni elektrikarin í Vági – eftir at norðmenninir vóru farnir – var Vermund Mosbjerg Christensen. Christensen, sum hann vanliga varð nevndur, var dani, føddur í Sindal í Jútlandi 2. nov. 1896, har pápin var fotografur.
Christensen fór tíðliga at arbeiða við elektrisiteti. Í einum av sínum mongu skrivum til elektrisitetverkið (kommununa) sigur hann einastaðni, at hann longu frá 1912 hevði arbeitt við elektrisiteti. Hann tók ta kommunalu installatørroyndina í Aarhus í 1922, og frá hesum ári hevði hann handil (-virksemi) við elektriskum lutum fyri egnu rokning í Sindal.
Tá ið elektrisitetverkið í Botni í 1924 søkti eftir elektrikara, fekk hann starvið sum elektrikari í Vági frá 1. september í hesum árinum.
Við tað at tað ikki varð hildið nóg nógv arbeiði fyri meira enn einum elektrikara í Vági, treytaði Christensen sær einarætt sum kommunalur elektrikari í Vági, og hann fekk hetta loyvi fyri 5 ár. Seinni varð loyvið longt.
Í teimum stóru kommunuhúsunum í Lágabø, sum tá vóru nýggj, hevði hann verkstað og goymslurúm í kjallarahæddini. Nøkur ár seinni bygdi hann stór betonghús niðan fyri Toftadunga, har hevði hann eisini handil við øllum vanligum elektriskum tilfari, so sum perum, ovnum, kókiplátum, strúkijørnum v.m. Tá Christensen søkti eftir ørindadreingi, kom Jógvan Mikkelsen í Vági í starv hjá honum. Christensen rópti hann Joen. Jógvan var ofta hjálparmaður hjá Johan við Hvanndalsá.
Christensen kom til Vágs á vári 1924 – Lystbæk kom í august sama ár – t.v.s. at Hamnæs, fyrsti verkstjórin hjá elektricitets-verkinum, var ikki var farin úr Vági, tá ið Christensen kom til Vágs.
Christensen og “Vaag kommunale Elektricitetsværk”, sum tað tá æt, skrivaðu 6. sept. 1924 undir sáttmála, sum m.a. segði, at Christensen hevði sum innstallatørur einarætt uppá alt arbeiði á verkinum í Botni eins og há- og lágspenningslinjuna, transformatorar og málarauppseting – málarar vóru júst komnir í brúk hetta árið. – Tó hevði verkið í Botni rætt til at brúka maskinmannskapið í Botni til at umvæla transformatorarnar og háspenningslinjuna. Christensen hevði onga ábyrgd av tí tilfari, sum nýtast skuldi, tað skuldi verkið sjálvt syrgja fyri, men installatørurin hevði ábyrgdina av tí gjørda arbeiðinum.
Christensen gavst at arbeiða sum elektrikari við krígslok. Tey seinnu árini hevði hann ein lítlan handil.
Hetta brotið um Christensen skrivaði Poul Andreasen í bókini um Elektricitetsverkið í Botni (1996).
Christensen fór at handla við elektriskum lutum stutt eftir at hann var komin til Vágs (1924), og henda handil hevði hann í kjallaranum í teimum stóru sethúsunum undir Toftadunga so leingi sum hann var elektrikari. Undir krígnum bygdi hann handilshúsini niðri við vegin, og har fór hann at handla við ymsum vørum.
Christensen var giftur við Hannu, dóttir Helenu og Magnus Dahl á Gørðunum. Tey áttu sonin Anders.
Kalendararnir hjá Christensen
Christensen førdi kalendara yvir ymiskt sum fyrifórst í Vági, skrivaði niður hendingar í Vági og um hvat tey í familjuni gjørdu um dagarnar. Kalendararnir í framsýningini eru frá 1948, 1949, 1950 og frá fleiri árum í 1960árunum.
Millum annað skrivar hann um ótangar, sum steina oman á takið og at gerningsmenninar vórðu funnir nakrir dagar seinni. Eisini skrivar hann, um at tað var kavi og kalt 26. mai 1961. Um at Petur á Gørðunum kom á Vág við 160 tons av saltfiski 29. august 1961.
Christensen skrivar eisini um jarðskjálvtan sum var í Vági í 1967, har hann m.a. skrivar 5. mai 1967: ”Jord-rystelse: Utvarp siger kun 600 folk, 1/3 her tilbage. 1200 folk flygtet og kun 1/3 i skole – men ingen rystelse i dag”
Mangt annað áhugavert og skemtiligt er í kalendarunum hjá Christensen, sum eru á framsýning í Miðlatúni hesa vikuna.
Tað er Vágs Sóknar Bygdasavn sum skipar fyri framsýningini.
Kalendararnir hjá Christensen vórðu bjargaðir út úr sethúsunum hjá Christensen, “húsunum hjá Anders”, áðrenn tey vórðu rivin niður. Kalendararnir lógu og sløddist á vegnum og bjargaðu Hans Michael og Jeanna í Lágabø teir og hava síðani latið kalendararnar til Savnið.
##med3##


c: text/html

text:
Nógv broytist til tað betra, men tíverri eisini nógv til tað verra.
Vit kunnu taka eitt dømi:
Fyrr kendu vit munin á Føroya Reiðarafelag og Føroya Fiskimannafelag, hvør rokningarháttur bleiv brúktur – brutto ella netto.
Í dag er onki skil á nøkrum. Nú draga øll við somu línu, ja tey skíta við somu reyv.
Tey hava eittans endamál: Núverandi fiskiráðharri má fáast frá skjótast gjørligt, jú fyrr jú betri. Fiskivinnan má ikki broytast. Reiðaratoymið skal eisini halda fram sum eitt alfa og omega.
Er ongin vón fyri framman at hóma?
At stuðla Havstovuni og teirra virksemi er nokk frægasta loysnin. Alt annað er utopi.
Eg velji Havstovuna sum nr. 1 – restin fær ÷0!
Við kvøðu,
Dia Ellindsson

robotstxt: allowed

filter: keep


text:
Bretski Arbeiðaraflokkurin Labour, ætlar sær ikki at atkvøða, tá Boris Johnson, forsætisráðharri í dag fer at royna at fáa undirhúsið at atkvøða fyri uppskoti um nýval.
Í einum innanhýsis skrivi bava floksins tinglimir fyri boð um ikk at atkvøða, tá uppskotið frá forsætisráðharranum kemur til atkvøðugreiðslu.
Tveir triðingingar skulu atkvøða fyri, um uppskotið um nýval skal samtykkjast.
Labour hevur longu avvíst valynskjunum hjá Johnson tvær ferðir
Liberaldemokratarnir og skotski SNP standa aftanf yri uppskotið um at halda val 9. desember. Tey Konservativu vilja hava valið 12. desember.
/ritzau/Reuters


text:
Frá mánadegi 06.11.2017 verður ikki loyvt hjá næmingum í 1.-6. flokki at hava fartelefon við í skúlan.
Næmingar í 7.-9. flokki kunnu hava telefonina við, men bert til at nýta sum arbeiðsamboð (t.d. orðabøkur og roknimaskinu), og skal hon annars liggja sløkt í taskuni.
Vit vóna, at næmingarnir virða hesi boð, so vit sleppa frá at taka telefonirnar frá teimum.
Vit hava sæð, at næmingar sita við opnari telefon í tímunum og senda boð til onnur, og tað er komið fyri, at tey hava tikið myndir av øðrum næmingum, og nøkur virða
heldur ikki boð frá lærarunum um at leggja tlf í taskuna í tímunum.
À nógvum øðrum skúlum er als ikki loyvt at hava tlf við, heldur ikki um hon er sløkt í taskuni.
Um næmingar hava brúk fyri telefon, ber til at koma inn á skrivstovuna at ringja, og eisini ber til hjá foreldrum at ringja til onkran lærara ella á skrivstovuna, um boð skulu gevast næmingunum
Heilsan
Hvalbiar skúli


text:
Vørur - bøkur merktar við "Trøll"
Vís alt 2. veraldarbardagi 2. veraldarbardagi/Stalingrad Afrika AIDS angist Antje Damm appilsingulur krabbi at sova at vaksa upp at vaska sær autisma bamsa barnaarbeiði barnabókmentir barnaheim barnhermenn barnsburður Beinta bilar bindibók bláur faktakrabbi bláur krabbi blæa brotsgerðir brotsverk bundinskapur bygdasøga bíbliusøga Bókarøð fantasy bókmentir bókstavirnir børn David Walliams detektivstovan deyði dreingir dreki dreygar Dísa dýr dýraungar einsemi Elin á Rógvi elting emil í lønnibergi endurminning Enja etingarólag eydna facebook faktabók faktakrabbi familja fantasi fantasy ferðast ferðasøga ferðavinna ferðir ferðsla fiskur Flekk flóttafólk flóttar foreldraleys forelskilsi fornfrøði fosturbarn foto frælsi frælsisrørsla frøkun ignora fuglar fuglur furða fátækdømi fátækradømi Fívil fótbóltur Føringasøga Føroyar føroysk faktabók føstulávint føðingardagur gandur gentufótbóltur gentur gerandissøga Gladiatordrongurin gladiatorur gomul gráur krabbi grønur krabbi gulur krabbi gávueskja gávur gøtubørn happing Harry Potter harðskapur hatur hav heilin heilsa heim heima heimadýr heimloysi heimssøga heks heksir Hervilgi Henry Herviligi Henry hevnd HIV hjálpsemi hjúnaskilnaður holocaust hugflog hughygni hugo huldukona hungur hungursleikirnir hár indiánar internet islam Jessica Schiefauer john blake jól jólaboðskapurin jólabók jólamaður jødahatur jødatýning kanin kenslur Kepler62 kjarnorka klassikari klemm kommunisma krabbabók Krabbabøkur krabbi krimi kroppur kroppurin Krossfiskur krossorð krígg kríggj krógva og blunda kvæði kyn kynsligur ágangur kynslív kærleiki kærleiki og vinalag landnám leiku lilla krabbi list Listdetektivarnir litir litur ljóð Ljóðbók lond longsul loyndarmál loyndarmálið loynidómur Luddi & Lundisa lundar lundi lærarar lættlesibók lívssøga lús lýs M. G. Leonard mafia Maggi mamma Mamma Mu Mannajagstrarin mannarættindi matstikni matur meiningsloysi messi mindfulness mistrivnaður mjólk morð Mosambik mumi mumidalur mumitrøll mumiur myndir myrkaræðsla mállæra Mín jólabók narnia natúruvernd nelson mandela nethapping njósning náttúra Nýggjastu Nýggjastu Flekk Pappbók Ole Lund Kirkegaard ormvera orð orðabók Pax Pettson og Findus petur kanin pinkulingur pippi pixi pottavenjing prumpa pápar pátrúgv rannsóknir reality show reyður krabbi ritverk robin hood rokkur Ronaldo rættindi ræðusøga rím Róm rómverjaríkið rúmdin rúsdrekka sagnir saknur samanhald sangir sangur/tónleikur science fiction seyður sjálvmorð sjórænari sjósavn sjúka skemt skilnaður skip skipslív skordýr skrímsl skóg skúlabyrjan skúlating skúli slatur Smábarnabøkur snið snurliklútur sodningarleiðin sorg spenningur spæl spøkilsi ST stavraðið steinøld stríðsítrótt stuttsøgur stúran sutta suðurafrika Sven Nordqvist svik systkin sálarsjúka søga søgn tarzan teknirøð teknisøga telda teldukjatt telduspæl tenn Teseus tolsemi Toron tryggleiki trælahald trælir trælur trøll Tsatsiki tunglyndi Turbo tíðindi tónleikur tøl uggi undirvísing undur ungdómslív uppgávur uppskriftir vampýrur vespa veður vikudagar vinalag vinir vinkonur vitello við hús viðarlund vættrar vættur víkingar víkingatíð vísindaskaldskapur William Wenton yrking yrkingar yvirtrúgv zombie Álvur Ákason Øssur og Maria árstíðir átrúnaður ættarsøga ættleiðing ævintýr í skúla ítriv ítrótt óhugni órættvísi øvund øvundsjúka øðrvísi úr mosakulluni


text:
Fimm heiðurslønir latnar fyri bókmentir og mentanaravrik
Mentan20-09-2013 - 03:22 -
Ársins mentanarheiðurslønir hjá Tórshavnar býráð vórðu í dag latnar á almennari samkomu í Müllers pakkhúsi. Virðislønin fyri fagrar bókmentir fór til Katrina Ottarsdóttur, virðislønin fyri yrkisbókmentir varð latin Pól Jespersen, Hilmar Joensen og Rakel Helmsdal fingu hvør sína barnamentanarheiðursløn, og virðislønin fyri mentanaravrik fór í ár til Turið Sigurðardóttur.
Virðisløn M.A. Jacobsens fyri fagrar bókmentir 2013 verður í ár latin Katrini Ottarsdóttur fyri yrkingasavnið Eru koparrør í himmiríki frá 2012. Nevndini sigur í grundgeving sínari, at talan er um eitt djarvt og bersøgið yrkingarsavn úr føroyskum jørðildi, sum viðger tabuløgd evni, ið seta síni álvarligu spor hjá tí viðbrekna barninum:
“Í einum hjartanemandi og djørvum yrkingasavni lýsir Katrin viðkvæma barnið, ið verður partur av einari terrorjavnvág millum eina sálarliga óstøðuga mammu og ein víkjandi pápa. Koparrør og lýtaleysur rabarbugreytur gerast ágangandi yvirgangsamboð í eyðskildum prosayrkingum, ið lýsa eitt hjúnalag, sum úteftir fylgir teimum spælireglum, samfelagið setur, men sum innanveggja er eitt satt ræðslukabinett.”
Virðislønir M.A. Jacobsens fyri yrkisbókmentir og mentanarligt avrik
Virðisløn M.A. Jacobsens fyri yrkisbókmentir fer í ár til Pól Jespersen fyri bókina Rúmdin – almenn stjørnufrøði. Í grundgeving sínari sigur nevndin, at tekstur, myndir og ikki minst høvundans egnu tekningar gera eina sterka eind, sum gevur leikfólki møguleika at kunna seg um hesi torgreiddu evni.
“Í bókini verður livandi greitt frá longu stjørnufrøðisøguni. Við støði í lívssøguni hjá kendastu stjørnufrøðingunum fáa vit innlit í alt himmalhválvið, stødd- og alisfrøðina, sum stjørnufrøðin byggir á. Eingin lesari kann ivast í, at bókin byggir á drúgvar lærararoyndir og á lívlangan alsk til evnið.”
Virðisløn M.A. Jacobsens fyri mentanaravrik verður í 2013 latin Turið Sigurðardóttur. Nevndin sigur í grundgevingini, at Turið er ein eldsál, sum kveikir, stílar fyri og samstarvar, og sum hevur eitt vakið eyga fyri øllum mentanarlívi hjá børnum og vaksnum:
“Hon týðir og tað úr upprunamálum. Eitt nú skaldsøguna Salka Valka eftir Halldór Laxness, fimm bøkur um Pippi Langsokk eftir Astrid Lindgren umframt úr enskum og týskum. Turið er ein av virknastu bókmentafrøðingum okkara við týðandi ritgerðum um skaldsøgurnar eftir Martin Joensen, um tjóðskaparyrkingina, og hon skrivar bókmentasøgu. Turið hevur skrivað lærubøkur, greitt ritverk til prentingar og sett altjóða málskeið í verk.”
Barnamentanarheiðurslønir Tórshavnar býráðs
Onnur av tveimum barnamentanarheiðurslønum Tórshavnar býráðs 2013 verður latin Hilmari Joensen. Nevndin sigur í grundgeving sínari, at Hilmar sum fáur hevur evni at skapa lív rundan um seg, og at hann telist millum persónsmenskur, sum sjálvbodnar eru drívmegin handan týðandi barnamentanarlig átøk:
“Sum stigtakari til Hvør er kongur í Kongagøtu hevur Hilmar enn einaferð borið sang og leik inn um skúlagátt,til gleði fyri bæði næmingar og lærarar. Brotmyndaleikurin hevur endurlívgað okkara sang- og tónlistaskatt, umframt at mentanarlig og skapandi fræ eru sáað innan skúlagátt, har tey nú spíra og vaksa til.”
Hin barnamentanarheiðurslønin Tórshavnar býráðs 2013 verður latin Rakel Helmsdal. Í grundgevingini sigur nevndin millum annað, at Rakel dugir hendinga væl at samantvinna ymisku listagreinirnar, og at hon er ein sera virkin og nýskapandi listakvinna, ið áhaldandi hevur ríkað barnamentan okkara:
“Rakel dugir hendinga væl at samantvinna ymisku listagreinirnar, og hetta ber tónleikaævintýrið Veiða vind, ið hon skrivaði fantasifullu og fabulerandi søguna til, boð um. Verkið kom út í bók við stásiligum og litføgrum myndum hjá Janusi á Húsagarði og tónleiki hjá Kára Bæk. Verkið er eisini útsett fyri symfoniorkestur og, eins og Skrímslini, framført sum marionett-teatur. Myndabøkurnar um Skrímslini spretta úr fruktagóðum norðurlendskum samarbeiði, ið hevur vunnið viðurkenning uttanlands. Søgurnar møta børnunum í eygnahædd og viðgera viðkomandi tilveruspurningar. Søgurnar sampakka serliga væl við stóru, dramatisku myndirnar og serstøku grafisku uppsetingina.”
Fleiri myndir her


text:
Fyrri gesturin er Joan Steinberg Joensen, Klaksvík. Tosar um uppvøkstur og viðurskiftir í lívinum, m.a. um trúgv, náði, nøgdsemi, sjúku og hvar tey sum familja eru í dag. Seinni gesturin er Kristian Hansen. Tosar um andaligar vekingar og andaligt myrkur, serliga í Evropa. Um hvussu Gud kann brúka fíggindan, at draga sítt fólk aftur til sín.
Vertur: Maria Mørkøre. Teknikari: Jógvan Dam Hansen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
SÍ - KÍF, 2 – 0: 25-21 og 25-13.
Enn eitt steyp til Sørvágs. KÍF genturnar fylgdu væl við í fyrsta setti og løgdu seg á odda stóran part av settinum, men móti endanum á settinum gjørdist feilirnir ov nógvir, og KÍF tapti settið.Annað settið vann SÍ greitt 25-13.
Bestu leikarar:
KÍF: Milja Silvansdóttir.
SÍ: Sofía Weihe Simonsen.
SÍ:
Aftast frá vinstru: Rikka Allansdóttir, Sára Kambsgarð, Malan Maria í Haraldstovu Weihe, Sofía Weihe Simonsen, Anja Sólja Niclasen, Hans Simonsen, hjálparvenjari, Súsanna Maria Magnussen.
Í miðjuni frá vinstru: Rajko Petrovic, venjari, Elin Hovgaard, Andreja Petrovic, Maria Magnussen, Rannveig Rós Joensen, Bára Jansdóttir.
Fremst frá vinstru: Marin av Trøð Lauritsen, Lisa Haraldsen, Tóta Búadóttir, Fríða Haraldsen, Laura Skov Weihe.
KÍF:
Aftast frá vinstru: Eyðgunn Augustinusen Oddsdóttir, venjari, Drós Rygshamar, Marta Fagraklett, Rebekka Olsen.
Í miðjuni frá vinstru: Kristianna Bartalsdóttir, Julia Lykke, Eyð á Reynatúgvu, Milja Silvansdóttir.
Fremst frá vinstru: Silja Hellisdal, Anita Joensen, Ronja Bernhild, Súsanna Thomasdóttir, Maria Lykke.
Dystirnir eru hesir restina av degnum og kunnu síggjast her:
Ungdómsfinalurnar verða stroymdar her:
https://www.youtube.com/watch?v=sE7zfhZvjE4


text:
Perlur og pitsa
Føroyingafelagið í Aalborg bjóðar familjum til perlur og pitsu 3. novembur.
Sunnudagin 3. novembur bjóðar Álaborg til eina hugaliga løtu við perluplátum og heimagjørdari pitsa í Álastovu á Forchhammersvej 5-7, 9000 Aalborg.
Hugnaløtan byrjar sunnudagin kl. 15.00 og øll eru hjartaliga vælkomin. Tiltakið er púra ókeypis og føroyingafelagið hevur bæði perlur og perluplátur tøkar til frítt brúk.
So tað einasta tú skalt gera, er at taka títt barn, vinkonu, vinmann, granna, mostur, abba, ommu ella annan tú hevur kær undir armin og taka tey við til eina frálíka hugnaløtu í Álaborg.
Kl. 17.00 kemur pitsa á borðið. Fyri at vita, hvussu nógva pitsa vit skulu gera, skulu familjurnar tekna seg á Facebooktiltakinum HER og viðmerkja, hvussu nógv koma, í seinasta lagi fríggjadagin 1. novembur kl. 15.00
Vit gleða okkum at síggja tykkum!
mynd: Pinterest
Tiltøk í føroyingafelagnum er ætlað limum felagsins. Limaskapur fyri børn kostar einans 5 kr. um árið og kann teknast HER. Børnini eru tengd at í minsta lagi einum foreldri/verja, ið eisini er limur í føroyingafelagnum í Aalborg. Limaskapur í føroyingafelagnum kann endurnýggjast hvørt ár.


text:
Tann síðsta tíðin, áðrenn Jesus Christus kemur aftur, kemur at vera ein myrk og tung tíð, við vaksandi lógloysi, villleiðing og mongum snúðigum vandum.
Ert tú útgjørdur til síðsta strekkið av veginum: Endatíðina?
TÁ skal kongadømi himins verða líknað við tíggju jomfrýr, sum tóku lampur sínar, og fóru út at møta brúðgóminum.
2 Og fimm teirra vóru vísar, og fimm vóru fávitskutar.
3 Tær, sum vóru fávitskutar, tóku lampur sínar, og tóku onga olju við sær:
4 Men hinar vísu tóku olju í konnum sínum saman við lompum sínum.
5 Meðan brúðgómurin drálaði, durvaðu tær allar og svóvu.
6 Og við midnátt varð eitt róp gjørt, Sí, brúðgómurin kemur; farið tit út at møta honum.
7 Tá risu allar tær jomfrýrnar, og trimmaðu lampur sínar.
8 Og hinar fávitskutu søgdu við hinar vísu, Gevið okkum av olju tykkara; tí at okkara lampur eru slóknaðar.
9 Men hinar vísu svaraðu, og søgdu, Ei so; at ikki tað ikki skal verða nóg mikið hjá okkum og tykkum: men farið tit heldur til teirra sum selja, og keypið til tykkara sjálvs.
10 Og meðan tær fóru at keypa, kom brúðgómurin; og tær, sum vóru búnar, fóru inn við honum til brúdleypið: og hurðin varð latin aftur.
11 Síðan komu eisini hinar jomfrúgvarnar, sigandi, Harri, Harri, lat upp fyri okkum.
12 Men hann svaraði og segði, Sanniliga sigi eg tykkum, Eg kenni tykkum ikki.
13 Vakið tí, tí at tit vita hvørki dagin ella tíman, í hvørjum Menniskjusonurin kemur.
( Matth. 25:1-13 FKJ )
Eri eg tí vorðin tykkara fíggindi, av tí at eg sigi tykkum sannleikan?
( Gal. 4:16 FKJ )
HETTA viti eisini, at í hinum síðstu døgum skulu koma váðasamar tíðir.
2 Tí at menn skulu vera elskarar síns egna sjálvs, ágirndarsamir, reyparar, hugmóðigir, Guðsspottarar, óhoyriligir móti foreldrum, ótakksamir, vanheilagir,
3 Uttan náttúrligan alsk, sáttmálabrótarar, falskir ákærarar, ósærstýrligir, harðligir, vanvirðarar av teim sum eru góðir,
4 Svíkjarar, framlopnir, uppblásnir, elskarar av njótingum meiri enn elskarar av Guði;
5 Havandi ein form av gudiligleika, men avnoktandi kraftina av honum: frá slíkum vend burtur.
6 Tí at av hesum slagi eru teir sum sníkjast inn í húsˇ, og leiða til fanga fjákutar kvinnur — løddar við syndum, leiddar burtur við ymsum lystum,
7 Altíð lærandi, og aldri førir fyri at koma til kunnleikan um sannleikan.
8 Nú, eins og Jannes og Jambres stóðu ímóti Mósesi, soleiðis standa eisini hesir ímóti sannleikanum: menn av spiltum hugum, afturrekingar viðvíkjandi trúnni.
9 Men teir skulu ei fara longur fram: tí at teirra dárskapur skal verða eyðsýndur øllum monnum, eins og teirra eisini varð.
10 Men tú hevurt til fulnar kent mína Guðslæru, lívsførslu, endamál, trúgv, langmóð, vælvild, tolmóð,
11 Atsóknir, líðingar, sum komu til mín í Antiochiu, í Iconium, í Lýstru; hvørjar atsóknir eg útstóð: men út úr teim øllum Harrin útfríaði meg.
12 Ja, og allir, sum vilja liva gudiliga í Christi Jesusi, skulu líða atsókn.
13 Men óndir menn og tølarar skulu vaksa verri og verri, villleiðandi, og verðandi villleiddir.
14 Men halt tú áfram í teim tingunum sum tú hevurt lært, og ert vorðin sannførdur um, vitandi av hvørjum tú hevurt lært tey;
( II. Tim. 3:1—14 )
Tí Jóhannes sanniliga doypti við vatni; men tit skulu verða doyptir við Halga Andanum ikki mangar dagar herfrá.
( Gern. Áp. 1:5 )
Aðrar tilvísingar:
Brøv Paulusar, longu tá kallað skrift : II Pætur 3:15
Paulus fekk gleðiboðskapin við opinbering : Gal. 1:11—23
Esaiah, um myrkrið í síðstu tíð : Esaiah 60:1—2
Lógloysið skal yðja : Matth. 24:12
Hin váðasama síðsta tíð : II. Tim. 3:1—14


text:
Valfundur á Eiði
politikkur24-08-2019 - 11:17 - Jóanis Nielsen
Eiðis kommuna:
Lokala brakið millum lokalu valevnini á Eiði
Eiðis kommuna skipar fyri valfundi millum tey fimm lokalu valevnini á Eiði mánakvøldið (26.08) kl.19:00 í mentanarhøllini á Eiði.
Talan er um ein valfund har einans lokalu valevnini úr Eiðis kommunu luttaka.
Luttakararnir eru:
A: Rógvi Egilstoft Nielsen
B: Villads Elbo Bøgesvang
C: Sigfríður Símunarson Sólsker
E: Olaf Fríðheim
H: Tordur Niclasen
Orðstýrari: Fróði Reinert Petersen
Kjakið verður skipað í tveimum pørtum.
Kl. 19:00 Valevnini koma við hvør sínum evni til fundin. T.v.s. at valevnini hava avgjørt áðrenn fundin hvørji evnini eru. Valevnini hava havt møguleika at fyrireika seg til hesi evnir.
Kl. 20:00 verður kaffi og smákøkur.
Kl. 20:15 Kjakið byrjar aftur, áhoyrarar fáa møguleika at seta spurningar.
Kl. 21:00 liðugt
Arbeitt verður við at fáa fundin stroymaðan á www.eidi.fo
Tiltakið er sjálvsagt ókeypis og øll eru hjartaliga vælkomin


text:
Cruise frá Barcelona | Costa Smeralda
Komið við á eina fantastiska cruiseferð á miðjarðarhavinum við Costa Smeralda. Skipið tekur teg úr havn í havn, meðan tú kanst njóta gott undirhald og fyrstafloks mat umborð.
CRUISE + FERIA í Barcelona: 14 nætur, úr 11.495,-
Flogtíðirnar
Vágar - Barcelona: Fráferð týsdagar kl. 08:00 - lenda kl. 12:40 (lokalar tíðir)
Barcelona - Vágar: Fráferð týsdagar kl. 13:30 - lenda kl. 16:15 (lokalar tíðir)
Flogtíðin er mett til 3 tímar og 30 minuttir
Ferðaskrá
14. - 20. apríl Gisting í 6 nætur á H10 Salauris Palace**** í Salou.
20. - 27. apríl Cruiseferð í 7 nætur umborð á Costa Smeralda í standard kamari uttan vindeyga
27. - 28. apríl Gisting í 4 nætur á H10 Casanova**** í Barcelona býi.
Sólferð í Salou
Gisting á Travelers Choise 2019 hotellinum H10 Salauris Palace**** hotellinum sunnanfyri Barcelona.
Eitt frálíkt hotell, bert fáar metrar frá strondini. Kømurini er væl útgjørt við air condition, sjónvarp, terrassu, telefon og safety box.
Cruise frá Barcelona við Costa Smeralda
Costa Smeralda er eitt spildur nýtt skip, ið verður levera í oktobur 2019. Skipið kann rúma 6.522 ferðafólkum og 1.678 starvfólkum.
Siglingarætlan
Prísur fyri hvønn ferðandi, tá tvey vaksin ferðast saman úr 11.495,-
Eyka tænastur - 6 dagar á H10 Salauris Palace:
Eyka tænastur umborð - prísur fyri hvønn í 7 dagar:
Legg til merkis
- Tilboðið er roknað út eftir, um ferðast verður 14. - 28. apríl 2020.
- Avmarkað nøgd!
Bílegging
- Send fyrispurning umvegis heimasíðuna á teiginum til høgru
- Skriva til booking@62n.fo ella ring á telefon 34 00 00
- Støkk inn á gólvið hjá 62°N, vit hjálpa fegin


text:
Klovnurin BUBU - Í staðnum Betlehem
Hann hevur hildið jólaferiu - nokk eisini tiltrongd, men longu nú, so hevur toymið handan Klovnin BUBU rørt uppá seg, og leggur nú nýtt videolag á youtube rásina.
Við sínum umleið 800.000 hits, er Youtube rásin hjá BUBU sera vælvitja, og við hesum nýggja lagnum, so fara børn í Føroyum og eisini kring heimin, at síggja og hoyra enn meira til BUBU.
Nýggja lagið, sum nú er lagt út - er eisini við á vælmóttikna filminum, ið BUBU saman við Jógvan professara, lótu úr hondum í fjør, og sum børn og foreldur framvegis dáma sera væl, men nú er tað eisini tøkt á youtube.
Orð og lag hevur argjamaðurin Jón Magnus Joensen gjørt fyri mongum árum síðani - men nú er tað komið í nýggjum hami og videolagið er tikið upp í Ísrael, í En Gedi, har søgan um at Dávdi krógvaði seg fyri Sául Kongi. Lagið eitur: Í staðnum Betlehem.
[youtube=http://www.youtube.com/watch?v=vQ6G96MTNpw]


text:
Manchester United hevur methøgar lønarútreiðslur í eini tíð har felagið hevur havt sína ringastu sesongbyrjan í 30 ár.
Ein aksjueigari ger seg kláran at selja.
Í gjár skrivaði Mail Online um lønirnar seinastu 12 mánaðirnar, sum nú eru almennar. United hevur ongantíð áður havt eitt slíkt búsjett (332 milliónir pund) viðvíkjandi lønarútgjaldingum. Og hetta er eisini met fyri Premier League.
Lønarútreiðslurnar eru øktar 100 milliónir pund ella 43 prosent.
United rindar enn umleið 2,4 milliónir krónur um vikuna til Alexis Sánchez. Og tað sjálvt um hann er útleigaður til Inter og beint nú skaddur.
#MUFC £332m wage bill is the highest ever reported by a Premier League club. In the last three years it has grown by an incredible £100m (43%). It is worth noting that up until 2012, United’s wages were only the third highest in England, behind #MCFC and #CFC. pic.twitter.com/NhLaNto7Gx— Swiss Ramble (@SwissRamble) September 30, 2019
Um tú veitst okkurt, sum VP ikki veit - skriva so til vp@vp.fo


text:
Skráin fyri nær jólatrøini og jólabygdin í Runavíkar kommunu tendra sæst niðanfyri. Eisini vitjar brandbilurin við jólamonnum bygdirnar.
Leygdardagin 1. desember 2018
Kl. 16.30 Jólatræið verður tendrað í Runavík, Sæunn L. Nolsøe heldur røðu og Jólabrandbilurin vitjar
Kl. 17.30 Jólatræið verður tendrað á Skála, Jóna Pállsdóttir Jacobsen heldur røðu og Jólabrandbilurin vitjar
Kl. 19.30 Jólatræið verður tendrað í Skálafirði, Tórvild Østerø heldur røðu og Jólabrandbilurin vitjar
Sunnudagin 2. desember 2018
kl. 14.00 Jólabrandbilurin vitjar í Rituvík
Kl. 14.30 Jólabrandbilurin vitjar í Lamba
Kl. 14.45 Jólatræið verður tendrað í Søldarfirði, Jákup Hansen heldur røðu og Jólabrandbilurin vitjar
kl. 15.45 Jólatræið verður tendrað í Oyndarfirði, Fróði Ejdesgaard heldur røðu og Jólabrandbilurin vitjar
Kl. 16.30 Jólatræið verður tendrað í Funningsfirði, Henning Bøgesvang heldur røðu og Jólabrandbilurin vitjar
Kl. 17.15 Jólatræið verður tendrað í Elduvík, Henning Bøgesvang heldur røðu og Jólabrandbilurin vitjar
Kl. 18.00 Jólatræið verður tendrað í Funningi, Sverri Køtlum heldur røðu og Jólabrandbilurin vitjar
Kl. 19.30 Jólabygdin tendrar í Æðuvík, Ovi Brim heldur røðu og Jólabrandbilurin vitjar


text:
Helgi stillar upp fyri Sambandsflokkin
24. mai 2019
Enn eitt kent andlit í føroyskum landspolitikki og ein royndur politikari stillar upp fyri Sambandsflokkin til fólkatingsvalið
Helgi Abrahamsen er føddur í Fuglafirði tann 24. november 1966. Har búði hann til 1991, tá hann flutti út á Strendur. Hann er giftur við Oddbjørg, og saman eiga tey trý børn og tvey ommu- og abbabørn.
Hann er útbúgvin journalistur og starvast í løtuni sum útvarpsmaður á R7.
Helgi hevur verið virkin í Sambandsflokkinum í nógv ár. Hann byrjaði í Ungmannafelagnum Samband, har hann miðskeiðis í áttatiárunum var við til at stovna eitt lokalfelag í Eysturoy. Hann var eisini eitt skifti formaður í landfelagnum fyri Ungmannafelagið Samband.
Fyrstu ferð Helgi stillaði upp til eitt fólkatingsval var í 1987, og í mars 1990 møtti hann fyrstu ferð í Løgtinginum sum varamaður.
Í mai 1999 varð hann settur í fulltíðarstarv sum skrivari hjá Sambandsflokkinum, og tað starvið røkti hann til 2008, tá hann bleiv tingmaður. Hann sat í Løgtinginum til løgtingsvalið 2015. Síðani 2018 hevur Helgi verið næstformaður í Sambandsflokkinum.
Helgi sigur soleiðis um orsøkina til, at hann stillar upp:
”Eg gangi fult inn fyri tí politikki, sum Sambandsflokkurin stendur fyri. Flokkurin hevur eina langa søgu, sum sambandsfólk kunnu vera stolt av. Hesaferð hava vit sett okkum nøkur mál, sum hava stóran týdning fyri vælferðarsamfelagið. Her kann til dømis nevnast viðgerðartrygd til sjúklingar. Hon skal tryggja, at fólk fáa skjóta viðgerð, eftir at sjúka er staðfest. Eg kann eisini nevna cpr-nummarið, ið skal gera tað smidligari at fáa tænastur úr øllum ríkinum.
Eg bjóði meg fram at gera mína ávirkan fyri at fáa sambandspolitikk á Fólkating.”
Sambandsflokkurin
RN
Aftur


text:
Sá herfyri á facebook nakrar myndir av millimetursmáum flamingokúlum, ið lógu og skemmaðu nátturúna suðuri í Hovi. Saman við myndunum var ein styttri frágreiðing, ið byrjaði við orðunum “Umhvørvisdálking av versta slag”. Ikki var hatta nøkur vøkur sjón, og eg skilji væl tey, ið ilskast inn á hetta.
Je eri púra einigur í, at slík dálking undir ongum umstøðum kann góðtakast, og tí dámar mær væl, at fólk leggja slíkar náttúruskemmandi myndir online. Bæði fyri at vísa á ein dálkingartrupulleika, og einamest fyri at leggja trýst á tey avvarðandi, fyri at fáa óruddið ruddað burtur. Facebook er sanniliga vælegnað til at fáa ein boðskap út til nógv fólk upp á stutta tíð, og havi onkuntíð sjálvur gjørt okkurt, ið minnir um júst hetta, tað kann je væl innrømma.
Men sum við so mongum øðrum her í lívinum, so bilar onki um man, áðrenn man almennakunngerð avdúkandi myndir, er eitt sindur umhugsin og fyrivarin. At man líka steðgar á og gjøgnumhugsar, um facebook er tað rættasta, ella um tað møguliga er onkur onnur frægari loysn. Vandin við at leggja ljótar skemmandi nátturumyndir á netið er jú, at tað elvir til øsing, og uppá heilt stutta tíð, so hevur ein heksajaktsdámur spreitt seg millum netbrúkarar kring alt landið. Til tíðir er ein “øsandi online heksajakt” sanniliga tað einasta, ið rýnur við hjá avvarðandi persónum, sum á ein ella annað hátt eru líkaglað við okra dýrabaru náttúru.
Persónliga hevði je tó í hesum føri dámt betur, í staðin fyri at brúkt facebook, at fráboðað varð beinleiðis til avvarðandi felag, ið átti ábyrdina av upprunanum til dálkingina í Hovi. Vænti ikki at nakar ivast í, at flamingoið stavaði frá onkrum alitilfarið, ið hevur verði brúkt í samband við alinginga á Hovsfirði, sum øll vita, at alirisin Bakkafrost eigur og rekur (hetta sæst eisini í myndafrágreiðingini).
Tað hevði verði so sera lætt at skrivað ein fráboðandi teldupost beinleiðis til Bakkafrost, og viðlagt nakrar góðar myndir. So ivist je ikki í, at Bakkafrost hevði syrgt fyri, at flamingoið hevði blivið ruddað burtur upp á nul komma niks. Og uttan at meginparturin av Føroya fólki í heila tikið fekk kunnleika um hesar túsundtals hvítu mikrokúglur, sum hareftir oysa gor og gall út í markleysa cyperspace.
Hevði sjávur einaferð skrivað til Bakkafrost og kært mína neyð um nakrar brotnar aliringar, ið lógu og sløddust uppi í mølini í Tjaldavík. Tað sá ræðuligt út, og var sera skemmandi fyri vøkru náttúruna, ið annars eyðkennir Tjaldavíkina. Je tók nakrar myndir og skrivaði Bakkafrosti ein siðiligan mail, har je spurdi um teir høvdu ábyrdina av hesum ringum, og um ja, hvat teir ætlaðu at gera við hetta. Gangi út frá, at Bakkafrost ynskir at hava eitt so gott umdømi sum gjørligt, tí søgur um náttúrudálking kunnu lættliga ávirka søluna skeiva vegin. Serliga hjá einum altjóða felagi, ið livir av at brúka náttúruna til fiskaframleiðslu.
Einans tveir dagar seinni fekk je svar frá sjálvum stjóranum í Bakkafrosti, Regini Jacobsen. Hann segði seg vera púra samdan við mær í, at hetta ikki sá vakurt út, og at hann skuldi seta okkurt í verk fyri at fáa aliringarnar burtur. Hann skrivaði samstundis soleiðis: “Vit ynskja at náttúran skal vera ruddilig og rein – og avspegla tað avbera burðadyggu alivinnuna sum vit hava í Føroyum”
Nakrar fáar vikur seinni vóru aliringarnar burtur. Skjótt og greitt uttan nakað sum helst hóvasták. Slíkan hugburð og virkisfúsni vil je rósa Regini og Bakkafrosti fyri.
Stutt eftir flamingokúlurnar í Hovi vóru online á facebook, hoyrdist stjórin í Bakkafrost úttala seg til kringvarpið og lova, at sjálvandi fóru teir at taka sær av dálkingini og rudda flamingokúlunar burtur.
Alt í alt er internetið framúr væl egnað til at upplýsa um ymiskt, tó nýtist alt ikki at verða almennakunngjørt allari verðini, fyri at náa rætta móttakaranum.


text:
Heimsmál: 15 Lívið á landi
Málbólkur: Miðdeild
Áðrenn farið verður í holt við tey einstøku heimsmálini, er tað ein fyrimunur at hava verið í gjøgnum hetta:
00 Undirvísingargongd: Um tey 17 heimsmálini - Inngangur
Hvørt av teimum 17 heimsmálunum er sera umfatandi og tí ber sjálvsagt ikki til at fara í djúpdina í øllum í einum skúlaári. Undirvísingongdirnar eru tí bygdar upp við einari INNFØRSLU og einum FRAMHALDI. Um ætlanin er at næmingarnir bara skulu fáa eitt hampiligt innlit í eitt mál, so er nóg mikið við INNFØRSLUNI, sum er mett til at taka 2x45 min. So kann verða farið víðari til næsta mál. Um valt verður at fara meira í dýpdina, kann verða farið til FRAMHALD, sum er eitt savn við nøkrum uppskotum.
INNFØRSLA (1-4): 2 UNDIRVÍSINGARTÍMAR Á 45 MIN
Spurningarnir niðanfyri 1-10 eru gjørdir soleiðis, at svarið finst í tekstinum omanfyri í somu røð sum spurningarnir. Næmingarnir svara spurningunum skrivliga. Um næmingarnir eisini skriva spurningarnar niður, er størri møguleiki fyri, at spurningarnir verða skiltir. Næmingarnir kunnu arbeiða saman t.d. tveir og tveir at finna svarini og tosa saman um tey. Men hvør næmingur skal skriva alt.
At svara spurningum skrivliga er sjálvandi bara ein møguleiki av fleiri. Sum variatión kunnu CL strukturar, sum Dupultsirklar (CL), Orðið runt (CL) verða nýttir
Er tíð, royn so Kahoot: Heimsmál: 15 Lívið á landi (15 min)
Tá ið næmingarnir hava verið í gjøgnum 1 og 2 og hava fingið eina hóming um, hvat heimsmálið snýr seg um, ber til at fara fara eitt sindur longur inn í evnið, sí niðanfyri. Enda t.d. við Kahootspurningum.
Byrja við hugaroki (10 min)
1. Felags hugarok upp á talvuna ella Flip-over Stafett (CL)
Orðaskifti í bólkum (20 min)
Til ber at nýta CL hættir sum Dupultsirklar (CL) ), Borðið runt (CL), Uppskot um spurningar at viðgera í bólkunum at velja burtur úr soleiðis, sum tað passar í mun til tíðina, ið er sett av. Spurningarnir eru settir út frá ymiskum sjónarhornum sum “persónliga støðið”, “lokalt” osfr.
Leita eisini á netinum eftir svarum.
1. Persónliga støði: týdningurin fyri teg og tíni nærmastu
- Hvussu kanst tú gera tín part at tryggja lív á landi?
2. Lokalt: grannalagið, vinnulív, arbeiðspláss, skúli, kommuna
- Hvussu kunnu vit í nærumhvørvinum tryggja lív á landi?
- Er nakar møguleiki at gera nakað munagott í nærumhvørvinum?
3. Landið: Lógir, landsstýri, Løgting
- Hvønn týdning hevur tað fyri Føroyar, at tryggja lívið í høvunum?
- Eru ætlanir í Føroyum viðvíkjandi at tryggja lívi í høvunum?
- Hvussu kunnu vit tryggja lív í høvunum?
4. Norðurlond: grannar okkara
- Hvussu kunnu Norðurlond gera nakað við at tryggja lívið í havinum?
5. Vesturheimurin
- Hvussu kann Vesturheimurin tryggja lívið í havinum?
6. Heimurin:
- Hvørji lond í heiminum dálka havið mest?
- Hvat hevur lív í havinum at tyða fyri menningarlond?
- Hvørjar kunnu avleiðingarnar verða av at umstøðurnar fyri lívi í havinum versna?
7. Samfelagið
- Hvat merkir tað fyri føroyska samfelagið, at lívið í havinum verður tryggjað?
8. Umhvørvið
- Hvat merkir tað fyri umhvørvið, at lívið í havinum verður tryggjað?
9. Búskapur
- Hvønn týdning hevur tað fyri búskapin, at lívið í havinum verður tryggjað?
10. Undirmálini
- Tosa um undirmálini, sí niðast í 15 Lívið á landi
Er tíð, royn so Kahoot: Heimsmál: 15 Lívið á landi (15 min)
(INNFØRSLA ENDAÐ)
Heimsins bestu tíðindi
Orðaskifti
Ítøkilig átøk
Undirvísingarmiðlar og amboð
Arbeiðshættir
Endurtøka: Far gjøgnum øll heimsmálini (20 min)
Ein undirvísingargongd er gjørd til hvørt heimsmál. Trýst á ímyndinar fyri at síggja undirvísingargongdinar til ávísu heimsmálini.
Undirvísingargongd - Inngangur
17 heimsmál fyri burðardygga menning


text:
Í gjár vóru eg og varaborgarstjórin Hallmar á fundi í Tórshavn saman við Poul Michelsen landsstýrismanni í vinnumálum og Høgna Hoydal landsstýrismanni í fiskivinnumálum.
Hesin fundur snúði seg um rættindini hjá virkinum í Skopun
Fundurin var góður, vit høvdu eitt gott prát, hesir vildu avgjørt vísa vælvild.
Men trupulleikin er tann, at tað er bara uppisjóvarfiskur, sum verður útlutaður, men tað ber til at umbýta soleiðis, at virkið í Skopun fær botnfisk í umbýti, tað kemur til sjóndar tá útlutað verður.
Og tann, eg havi tosað við fær møguliga menningarkvotu.
Í skrivandi stund eru í seinasta lagi 66 dagar til valdagin.
Tað kann, í sjálvum sær, gera nakað av fortreð, men eg kenni tað politisku skipanina sera væl eftir uml. 14 árum í landspolitikki.
Tað fer nokk at bera til politiskt, at gera eina lógarbroyting soleiðis, at virkið í Skopun fær nakað av botnfiski, eg trúgvi einki uppá at nakar verður ímóti tí.
Eg havi sum so ikki nakra loysn, men:
1. at virkið fær rætt til eitt par (partrolarar) er ein sera góð loysn
2. hin møguleikin er, at vit í.s.v. uppisjóvarfiskin koma vit í Skopun inn í myndina
3. at tann frysti fiskurin er ein succes hjá virkinum, men tó ikki nokk, men gott afturat
Ja, ja, sum sagt um tveir mánaðir er val, eftir tað verður beinanvegin farið at tosað við tey í tí politisku skipanini, høgra ella vinstra líka mikið, eg trúgvi at øll kenna okkara trupulleika, men latið okkum ikki brúka hetta politiskt, men gleðast øll av hjarta.
Gerhard Lognberg
borgarstjóri
Skopunar Kommuna
Um tú veitst okkurt, sum VP ikki veit - skriva so til vp@vp.fo


text:
Høvuðsevnið, ið hevur støði í bókum hansara, einamest í bókini Det musiske menneske (Tað musiska menniskjað), er: Mentan, skúli, sangur og læring.
Aftaná verður pallborðsfundur, kjak og tónleikur á skránni.
Tiltakið er ókeypis!
Kjell Larson, lektari í Eidsvoll, ummælir soleiðis Jon-Roar sum fyrilestrahaldara:
Hann segði frá á livandi hátt eldhugaður við dragandi og eggjandi rødd og rørslum og við kveikjandi skifti millum ymsar málbúnar. Ja, satt at siga var framløguháttur hansara í besta samljóði við innihaldið.
...Tað týdningarmesta íkastið hjá Jon-Roar Bjørkvold eru eginleikar hansara at skapa eina størri fatan av, hvussu ymisk eyðkenni og ymsar fortreytir næmingar hava. Hetta kunnu vit skúlafólk ikki verða mint á ov ofta. Bjørkvold setur mótsetningarnar, barnamentan og skúlamentan, hvast upp hvørjar móti øðrum, tá hann t.d. letur ”bláar hestar” umboða barnamentanina og “stórar, brúnar hestar” umboða skúlamentanina.
Eg má viðganga, at tá eg havi rættað uppgávur, havi eg sett reyðar strikur undir rættiliga nógvar “smáar, bláar hestar” heldur enn at víst áhuga fyri, hvaðan teir koma, og hvagar teir skulu fara.
----------------------------------Tað musiska menniskjað - ein lívsstílurÚr fororðinum til Det musiske menneske
Okkum øllum tørvar tað musiska menniskjað. Eingin missir burtur av tí musiska, uttan at okkurt sera grundleggjandi í menniskjaliga lyndi hansara har við eisini fer fyri skeyti.
Tí haldi eg tað vera umráðandi at royna at skilja tað musiska menniskjað betur og at skilja eitt sindur meiri av upphavi, sereyðkennum og fjølbroytni tess.
Av tí at hetta økið er ómetaliga umfatandi, er tað ofta merkt av tøgn í eini serfrøðingasiðvenju sum tí vesturlendsku. Tað snýr seg eyðsæð um lívsmenning og leik, børn og barnamentan, skapandi menniskju og tónleik, men eisini um námsfrøði og skúla og samfelagsmenning og politikk. Tí tað musiska menniskjað hoyrir til í eini vistfrøðiligari heildarhugsan. Um vit ikki royna at hugsa í størri eindum, ikki bara tvørtur um fak og tekstsløg, men eisini tvørtur um mentanir, aldursbólkar, vísindi og skaldskap, missa vit tað musiska menniskjað úr eygsjón.
Tilber at lesa meira um Jon-Roar Bjørkvold á heimasíðuni hjá Forlagnum Freidig: www.freidig.no/


text:
Plug'n'Play
Set eina Windows PC ella Mac, og ver klárur beinanvegin. Tað er eingin tørvur á nøkrum drivara ella nakrari kalibrering.
ADisplay® er ein sonn Plug & Play skipan, og kann setast í nýtslu beint eftir útpakking.
4K
Við tí imponerandi 3840x2160 60GHz Ultra klára skíggjanum, sæst grafikkur og tekstur sera væl. Framløgur vera vístar fram professionelt og fara heilt sikkurt at imponera hyggjararnar.
Fremst á marknaðinum
Tann topmodernaða fabrikkin í Suðurkorea, ið frammleiðir ADisplay, er, umframt at vera tann fremsti framleiðarin av interaktivum touch skíggjum, partarin hjá Samsung innan kommerciellum skíggjum, og hevur investera nógva tíð og orku innan gransking og menning í meiri enn 10 ár.
Hetta tryggjar tær/tykkum, eina góðsku vøru, sum er ser útvald við fokus innan maksimala driftsikkurheit, neyvleika og brúkara vinarlig
Hetta tryggjar tær/tykkum, eina góðsku vøru, sum er ser útvald við fokus innan maksimala driftsikkurheit, neyvleika og brúkara vinarlig
ADisplay Classic 84" til Betri Banka
Samstarvið ímillum Betri samtakið og Nethandilin.fo byrjaði við, at Betri hevði tørv á einum stórskíggja. Bæði Betri Banki og Betri Trygging brúka í dag Skíggja í fundarhølum.
Vit takka mangan fyri álitið.
Vit takka mangan fyri álitið.


text:
Okkurt skulu tómar hendur gera
16. mars 2018
Pínligt er tað fyri føroyingar at Tjóðveldi á Christiansborg spyr upp í saman um loysing og sjálvsavgerðarrætt. Hann kundi ikki droymt um at spurt um avleiðingarnar. Man tað vera minnissvinn? Ella eru tað albogarnir, sum koma út ígjøgnum, og fram um tørvin hjá Føroya fólki?
Ómetaliga pínligt er tað fyri føroyingar at hoyra, hvussu tjóðveldismenninir á Christiansborg upp í saman spyrja um sjálvsavgerðarrættin, sum føroyingar longu eiga, og sum er staðfestur hjá ST.
AVGERANDI SPURNINGURIN ONGANTÍÐ SETTUR
Teir spyrja og spyrja, men við vilja verður ongantíð tann avgerandi spurningurin settur:
Hvørjar avleiðingar fær tað fyri føroyingar og Føroyar, um 14. september-samgongan fær sín vilja og loysir Føroyar úr Ríkinum og Ríkisfelagsskapinum?
Lat okkum taka nøkur dømi úr rúgvuni.
• Víðfevnda frælsið, føroyingar hava við ES-passinum, er í vanda. Hetta er tað, sum ger, at føroyingar kunnu arbeiða allastaðni í ES, og at føroyskir sjómenn mynstra allastaðni í Europa. Samgongan vil isolera føroyingar her heima.
• Útbúgvingarmøguleikarnir, SU, lestrarlán, R-frádrátturin og allir hinir fyrimunirnir eru eisini í vanda. Tey pástanda, at norðurlendskir sáttmálar fara at bjarga føroyingum, men hvussu leingi fara teir at standa við eftir loysingina? Útbúgvingartrýstið í Danmark er stórt.
• Alneyðuga samstarvið á sjúkrahúsøkinum broytist við loysingini. Hópin av føroyingum við stórum tørvi á viðgerð og heilsubót verða sendir á Ríkissjúkrahúsið, har ið førleikarnir eru stórir. Hvør hevur hug at sleppa hesum?
• Vit hava stóran fyrimun av felags verjupolitikkinum í Ríkinum, og vit eru automatiskt undir NATO-paraplyini saman við Danmark. At standa uttan sterka verju, meðan russiska bjørnin ýlir, er ikki tað smartasta.
• Føroyar og føroyingar missa eina heila milliard um árið, tá ið loyst verður, um vit leggja ríkisveitingina og rakstrarkostnaðin hjá Ríkinum her í Føroyum saman. Samstundis vita øll, at Føroyar skylda einar seks milliardir krónur. Ein ábyrgdarleys samgonga rindar ikki tað stóra í skuldarholið. Í staðin satsa tey uppá forbrúk og sigarkassar.
Soleiðis kundu vit hildið fram við at reksa upp hópin av fyrimunum, sum Føroyar fara at spæla sær av við, um 14. september-samgongan fær sín vilja ígjøgnum.
”Stjórnarskipanin” er jú fyrsta stigið fram móti loysingini.
EINKI AT TAKA SÆR TIL
Fakta er, at umboðið hjá Tjóðveldi noyðist at finna uppá ymiskt fyri at hava nakað at gera á Christiansborg.
Aftur og aftur er fokus á eina trappu. Enntá í filmi á Norðlýsinum. Vorðið sum stórmál!
So roynir hann eisini at vinna Ríkinum neisir, og tað er einans fyri at seta fokus á seg sjálvan. Egoið er so uppblást, at pláss er ikki fyri øðrum.
Einaferð hoyrdist, at ein katalonskur loysingarforseti skuldi til Føroya. Helst fer tað ongantíð at henda, júst sum við øðrum útbasuneraðum innbjóðingum, ið einki kemur burturúr. Har er ómetaliga lítið at gera.
Nú hevur hann so eisini spurt og spurt til onga verðins nyttu um sjálvsavgerðarrætt.
Fólkatingið og ein røð av forsætisráðharrum virða, at Føroyar – men vónandi hendur tað ongantíð – loysa seg úr Ríkinum og Ríkisfelagsskapinum.
Hóast tað ikki passar í krammið hjá misskilta tjóðveldisumboðnum, so er fráboðan um sjálvsavgerðarrætt farin til ST. Tað er bara fakta.
Okkurt skulu tómar hendur gera.
SAMBANDSFLOKKURIN ARBEIÐIR FYRI FØROYAR
Tjóðveldismenninir á Christiansborg gera bert tað, teir eru settir til: at førka og trýsta Føroyar út úr felagsskapinum og úr Ríkinum. Tað er teirra uppgáva.
Hetta er neyvan tað, ið føroyingar vilja.
Sambandsflokkurin fer beinhart eftir úrslitum á Fólkatingi, og nógv er komið burturúr. Vit samstarva og útvikla Ríkisfelagsskapin.
Tað er rætta kósin.
Edmund Joensen
løgtingsmaður fyri Sambandsflokkin
RN
Aftur


text:
Barnaútvarpið hevur verið í djóragarðinum í Keypmannahavn. Her er nógv spennandi at síggja. Hvat gera djórini, hvat eta tey og hví skulu vit hava djóragarð? Louisa, sum er lívfrøðingur í djóragarðinum, fer at greiða frá. Erka Zachariassen týddi. Elin Dagbjartsdóttir Neshamar legði rødd til.
Djóragarðurin 3. partur
Vit hoyra um okapi
Vit hoyra um eitt heilt serstakt djór, sum vit ikki kenna so væl og tað er Okapi. Tann 12.oktober var ein søguligur dagur í djóragarðinum í Keypmannahavn, tá kom okapi kálvurin, sum fólk hava bíða eftir sera leingi, tað er 50 ár síðan seinast og okapi er eitt so sertakt djór, sum ongin visti um fyrrenn fyrst í 1900 talinum. Men tá ið vit vitjaðu Mass djóralækna í djóragarðinum, var kálvurin ikki komin. Mass djóralækni fer at greiða frá, eisini hitta vit Charlie, sum er djórapassari. Hallur Thomsen tosaði fyri Mass djóralækna og Eyðun Muller tosaði fyri Charlie djórapassara. Erla Zachariassen týddi til føroyskt.
Aðrir partar
Vit eru í Djóragarðinum í Keypmannahavn. Louisa, sum er lívfrøðingur í djóragarðinum fer at greiða frá. Vit hoyra um leyvur, gibbon apur, preriuhundar og tasmanskan pungdevil.
Vit hoyra um eitt vælkent djór og tað er um lundan. Lundar úr Skúgvi eru partar av arktiska økinum í djóragarðinum í Keypmannahavn. Saman við álkum og lomvigum búgva føroysku lundarnir í einum eftirgjørdum fuglabergi, har gras veksur og lundaholur eru bygdar. Flemming Nielsen var í Føroyum í Skúgvi tá eftir 48 eggum, sum síðani vóru klakt í klekingarmaskinum í Danmark. So í dag vitja vit Flemming í djóragarðinum í Keypmannahavn.
Ingi Rasmussen tosar fyri Flemming og Erla Zachariassen týddi til føroyskt.


text:
Her er ein mynd av abba og ommu og mær. Soleiðis byrjar spennandi søgan um abbab sum er sjórænari.
Freka Frida fær frí
Halldóra Dam skrivaði
Vit hoyra søguna - Freka Frida fær frí, sum Halldóra Dam skrivaði. Mariann Hansen lesur.
Aðrir partar
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Vit hoyra bókina Apollonia, sum kom út í 2007. Edward Fuglø hevur skrivað og myndprýtt bókina. Vár Berghamar Jacobsen lesur og Høgni Fagraberg ger ljóðmyndina.
Vit hoyra bókina - Atli noyðist at lesa hart. Mina Lystad hevur skrivað og Hjørdis Heindriksdóttir týddi til føroyskt. Ria Tórgarð lesur. Bókadeild Føroya Lærarafelags gav út í 2017.
Í dag hoyra vit søguna - Busta tenn, Bersi. Eyðna Magnussen týddi og Leivur Thomsen gjørdi ljóðmyndina. Jensina Olsen lesur
Kjartan Hansen lesur søguna um dunnuungan Pu. Jógvan Edmund á Geilini skrivaði.
Tá tað er keðiligt at ganga í barnagarð, so kanst tú finna upp á ævintýr sjálv.
Tí er tað, at konan í barnagarðinum í veruleikanum er ein heks, sum er í parti við uppvaskidrekanum, og nú ætlar uppvaskidrekin at stjala gullið á gullfiskinum Blobb, men tað skal hann ikki sleppa, tí Katrin ætlar at bjarga honum.
Og tað fer hon at klára, tí hon er jú ein prinsessa!
Elin á Rógvi skrivaði bókina - Eg eri ein prinsessa. Bókadeild Føroya Lærarafelags gav út í 2018. Høgni Fagraberg ger ljóðmyndina. Elin á Rógvi lesur
Tá tað er keðiligt at ganga í barnagarð, so kanst tú finna upp á ævintýr sjálv.
Tí er tað, at konan í barnagarðinum í veruleikanum er ein heks, sum er í parti við uppvaskidrekanum, og nú ætlar uppvaskidrekin at stjala gullið á gullfiskinum Blobb, men tað skal hann ikki sleppa, tí Katrin ætlar at bjarga honum.
Og tað fer hon at klára, tí hon er jú ein prinsessa!
Elin á Rógvi skrivaði bókina - Eg eri ein prinsessa. Bókadeild Føroya Lærarafelags gav út í 2018. Høgni Fagraberg ger ljóðmyndina. Elin á Rógvi lesur.
Í barnaútvarpinum hesa vikuna hoyra vit søgur, sum Bárður Oskarson og Rakel Helmsdal hava skrivað. Tey eru bæði í uppskoti til Norðurlendsku virðislønina, sum verða latnar í Oslo týsdagin 30.okt. Í dag hoyra vit søguna - Flata kaninin, sum Bárður Oskarson hevur skrivað. Elin á Rógvi lesur saman við Evu og Braga. Upptøkan er frá 2014. Eisini vitja vit Elisabeth, sum eigur tvær kaninir.
Vit hoyra 1. part av søguni Gloria og Soria Moria, sum Edward Fuglø hevur skrivað. Vár Berghamar Jacobsen lesur. Høgni Fagraberg ger ljóðmyndina. Bókadeild Føroya Lærarafelags gav út í 2017. Gloriu dámar sera væl at vitja abban, og abbin er fegin um at fáa vitjan av Gloriu. Størsta ynski hjá Gloriu er at gerast sirkusgenta, og sjálvandi heldur abbin, at tað er eitt frálíkt hugskot. Úti í garðinum stendur ein spildurnýggj trampolin, og har kann Gloria royna síni kynstur.
Vit hoyra 2. part av søguni Gloria og Soria Moria, sum Edward Fuglø hevur skrivað. Vár Berghamar Jacobsen lesur. Høgni Fagraberg ger ljóðmyndina. Bókadeild Føroya Lærarafelags gav út í 2017. Gloriu dámar sera væl at vitja abban, og abbin er fegin um at fáa vitjan av Gloriu. Størsta ynski hjá Gloriu er at gerast sirkusgenta, og sjálvandi heldur abbin, at tað er eitt frálíkt hugskot. Úti í garðinum stendur ein spildurnýggj trampolin, og har kann Gloria royna síni kynstur.
Vit hoyra 3. og seinasta part av søguni Gloria og Soria Moria, sum Edward Fuglø hevur skrivað. Vár Berghamar Jacobsen lesur. Høgni Fagraberg ger ljóðmyndina. Bókadeild Føroya Lærarafelags gav út í 2017. Gloriu dámar sera væl at vitja abban, og abbin er fegin um at fáa vitjan av Gloriu. Størsta ynski hjá Gloriu er at gerast sirkusgenta, og sjálvandi heldur abbin, at tað er eitt frálíkt hugskot. Úti í garðinum stendur ein spildurnýggj trampolin, og har kann Gloria royna síni kynstur.
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Katrin Nolsøe lesur søguna - Hvør flennir segði pápi Álv. Gunilla Bergstrøm skrivaði og Niels Jákup Thomsen týddi.
Vit hoyra bókina Janus er ein stjørna, sum kom út í 2009. Edward Fuglø hevur skrivað og myndprýtt bókina. Páll Danielsen lesur og Høgni Fagraberg ger ljóðmyndina.
Vit hoyra søguna um Karl, sum hevur ilt í oyrunum. Jonna Fritsdóttir Mortensen sigur frá. Aðrar røddir: Heri Jacobsen, Kári Sólstein, Torkil Búason Tórgarð, Miriam Nolsøe Johannesen og Katrin Nolsøe. Aage Brandt skrivaði og Ella Smith Clementsen týddi til føroyskt. Finnur Hansen gjørdi ljóðmyndina.
Vit hoyra søgur úr Søguskríninum. Vár Berghamar Jacobsen lesur - Køkumaðurin. Niels Jákup Thomsen týddi til føroyskt.
Vit hoyra bókina - Leivur fær ein lítlan mammubeiggja. TIril Valeur skrivaði og Hildigunn Niclasen týddi til føroyskt. Elin á Rògvi lesur. Bókadeild Føroya Lærarafelags gav út í 2017.
Vit eru í Mórugøtu 8.
Vit eru í Mórugøtu 8. Hvat munnu Kenneth og Jón finna uppá hesa ferð?
Vit eru í Mórugøtu.
Vit eru í Mórugøtu
Vit eru í Mórugøtu.
Páll Danielsen lesur bókina. Jógvan Edmund á Geilini skrivaði og Napoleon Smith teknaði. Bókadeild Føroya Lærarafelags gav út í 2018.
Vit hoyra søguna um Paddington - upprunasøguna um bjørnina úr Peru. Michael Bond skrivaði og Pauli Hansen týddi til føroyskt. Bókadeild Føroya Lærarafelags gav út í 2009. Páll Danielsen lesur.
Klokkan er tvey, sær Palli. Soleiðis byrjar søgan um Palla, ið hittir ein tokførara.
Palli liggur í songini og lesur eina bók um ein riddara.
Palli hevur fingið eina nýggja sag í føðingardagsgávu. Soleiðis byrjar søgan um Palla í frumskóginum
Vit hoyra 1. part av bókini - Poetikus. Edward Fuglø hevur skrivað og Páll Danielsen lesur. Bókadeild Føroya Lærafelags gav út í 2012. Høgni Fagraberg ger ljóðmyndina.
Vit hoyra 2. part av bókini - Poetikus. Edward Fuglø hevur skrivað og Páll Danielsen lesur. Bókadeild Føroya Lærafelags gav út í 2012. Høgni Fagraberg ger ljóðmyndina.
Vit hoyra 3. og seinasta part av bókini - Poetikus. Edward Fuglø hevur skrivað og Páll Danielsen lesur. Bókadeild Føroya Lærafelags gav út í 2012. Høgni Fagraberg ger ljóðmyndina.
Vit hoyra søgur, sum Edward Fuglø hevur skrivað. Vit eru nú komin til bókina Simm Sala Bimm, sum Bókadeild Føroya Lærarafelags gav út í 2014. Páll Danielsen lesur og Høgni Fagraberg ger ljóðmyndina.
Vit hoyra søgur, sum Edward Fuglø hevur skrivað. Vit eru nú komin til bókina Simm Sala Bimm, sum Bókadeild Føroya Lærarafelags gav út í 2014. Páll Danielsen lesur og Høgni Fagraberg ger ljóðmyndina.
Vit hoyra søgur, sum Edward Fuglø hevur skrivað. Vit eru nú komin til bókina Simm Sala Bimm, sum Bókadeild Føroya Lærarafelags gav út í 2014. Páll Danielsen lesur og Høgni Fagraberg ger ljóðmyndina.
Katrin Nolsøe llesur ævintýrið - Snjódrotningin eftir H.C. Andersen. Lena Jacobsen týddi til føroyskt
Vit hoyra bókina Sofía og Anita. Line Baugstø skrivaði og Kristianna Poulsen týddi til føroyskt. Bókadeild Føroya Lærarafelags og Nám góvu út í 2019. Bókin er í trimum pørtum. Anita og Sofía hava fingið pengar at keypa sær bomm fyri. Á veg inn í handilin síggja tær Kristinu, sum gongur í sama flokki sum tær, hon situr við eitt borð, har ting eru, sum hon ætlar sær at selja. Hon ætlar at geva fátækum børnum pengarnar. Gundur Mortensen fer at lesa fyri okkum. Tey leikandi eru: Sofía, Sára Kjærbo, Anita, Emma Grace Hjaltalin. Kristina, Isabella Næs Djurhuus. Tummas, Robert MC Birnie undir Leitinum. Kona, Jonna Fritsdóttir Mortensen. Drongur, Baldur Holm. Stóribeiggi, Jóhan Bolstad Mortensen. Kona, Elin á Rògvi, Jan, Jón Svein Heinesen. Genta, Eva á Rógvi, kona, Eyð Aabak Jensen. maður, Jógvan Páll Johannesen. Elin á Rògvi leggur til rættis og Dánjal Tavsen ger ljóðmyndina.
Í Barnaútvarpinum hoyra vit annan part av bókini Sofía og Anita. Seinast hoyrdu vit, at Sofía og Anita fóru at keypa og tær hittu Kristinu í flokkinum, sum seldi ting og savnaði pening til fátøk børn. Seinast vit hoyrdu vóru vit í flokkinum og tey funnu útav, at eskjan við pengunum var horvin. Jan, lærarin er stúrin, hvør man hava tikið eskjuna? Nú fer Gundur Mortensen at lesa 2.part. Line Baugstø skrivaði og Kristianna Poulsen týddi til føroyskt. Elin á Rógvi leggur til rættis og Dánjal Tavsen ger ljóðmyndina.
Í barnaútvarpinum hoyra vit triðja og seinasta part av bókini Sofía og Anita. Ein tjóvur er í flokkinum. Sofía og Anita mugu finna útav, hvør tað er. Nú fer Gundur Mortensen at lesa. Line Baugstø skrivaði og Kristianna Poulsen týddi til føroyskt. Bókadeild Føroya Lærarafelags og Nám gav út í 2019. Elin á Rògvi leggur til rættis og Dánjal Tavsen ger ljóðmyndina.
Vit hoyra søguna - Stjørnan hjá Lauru. Eyðna Magnussen týddi til føroyskt. Upptøkar er frá 2010 og tá var Birita 4 ára gomul.
Jan Loof hevur skrivað klasikaran um mannin í tí teinuta klædninginum og tað blóðreyða súreplið
Vit hoyra søgur úr Søguskríninum, sum Bókadeild Føroya Lærarafelags gav út. Páll Danielsen lesur søgurnar - Bukkarnir Brúsi, sum Pauli Hansen týddi til føroyskt og Haran og Snigilin, sum Jóannes Enni týddi til føroyskt.
Vit hoyra søguna - Tá ið var sjórænari. Melinda Long skrivaði. Sjúrður Gulbein týddi til føroyskt. Leivur Thomsen gjørdi ljóðmyndina. Jensina Olsen lesur
Vit hoyra søguna - Tá ið mjólkarbiðið hjá Brúsajøkli fór í spønir. Jens Pauli Heinesen hevur skrivað. Søgan er at lesa í - Mín jólabók 2017.
Vit hoyra søguna - Tá ið Mumitrøllini kløkkaðu lítlu Mý. Tove Janson skrivaði og Annika Egholm týddi til føroyskt. Ria Tórgarð lesur.
Vit hoyra søguna um Álv Ákason. Bókin eitur, Tel um grýlur, Álvur. Gunilla Bergstrøm skrivaði og Niels Jákup Thomsen týddi til føroyskt. Annika Arge Gregoriusen og Leivur Thomsen gjørdi ljóðmyndina.
Elin á Rógvi lesur bókina - Træið, saman við Evu. Bárður Oskarson skrivaði.
Vit hoyra søgur úr Søguskríninum. Vár Berghamar Jacobsen lesur ævintýrið - Úlvurin og tey sjey geitarlombini eftir Brøðrunum Grimm. Heðin Brú týddi til føroysk.
Vit hoyra bókina - Vinni Vespa. Elin á Rógvi lesur og Finnur Hansen ger ljóðmyndina. Oddvør Johansen skrivaði
Vit hoyra bókina - Vitello fær ein fosturpápa. Kim Fupz Aakeson skrivaði og Sjúrður Gullbein týddi til føroyskt. Jensina Olsen lesur og Høgni Fagraberg gjørdi ljóðmyndina. Bókadeild Føroya Lærafelags gav út í 2017.
Vitello býr í einum raðhúsum beint við ringvegin. Hann býr sjálvandi ikki har einsamallur, hann býr saman við mammu síni. Og Mamma hevur ein nýggjan bil, næstan nýggjan. Mamma er øgiliga bangin um, at lakkið verður skøvað, hon sigur, at tað er tað viktigasta í verðini. Men ein dagin spælir Vitello eitt nokk so gott spæl við síðuna av bilinum, eitt spæl við einum bólti og eini brotnari rívu ...
Kim Fupz Aakeson skrivaði og Sjúrður Gullbein týddi til føroyskt. Jensina Olsen og Dánjal Tavsen gjørdi ljóðmyndina. Bókadeild Føroya Lærarafelags gav út í 2013
Vit hoyra um Vitello og hendan nýggja Vitello bókin eitur ? Vitello ynskir sær ein hund. Vitello fær nógv hugskot, summi eru góð, summi eru minni góð. Hugskotið um, at hann skal hava ein hund er helst eitt av hansara bestu hugskotum. Men tað heldur mamman tíverri ikki. Hon vil yvirhøvur ikki hoyra talan um nakran hund. Men um tú ikki kanst fáa ein hund, so kanst tú bara vera ein sjálvur. Kim Fupz skrivaði. Sjúrður Gullbein týddi til føroyskt. Jensina Olsen lesur. Dánjal Tavsen gjørdi ljóðmyndina.
Vit hoyra 2.part av bókini - Ynskibarnið. Lena Jacobsen týddi til føroyskt.
Vit hoyra 2.part av bókini - Ynskibarnið. Lena Jacobsen týddi til føroyskt.
Æsa er júst farin upp.
Hon fær sær morgunmat sjálv, smyr matpakkan sjálv, vekir mammu sína við at bresta hurðina upp og rópa:
Hallóóóóóóóóóó!
Men mamma Æsu hoyrir hana ikki. Katrine Marie Guldager skrivaði og Hjørdis Heindriksdóttir týddi til føroyskt. Bókadeild Føroya Lærarafelags gav út í 2017. Ria Tórgarð lesur.


text:
Í Dimmalætting hesaferð hava vit eina samrøðu við Sigruna Jóhansdóttir Bisp, sum stríðist við herviligu lungnasjúkuna cystiska fibrosu. Sigrun er nú aftur í eini bíðistøðu. Hon bíðar eftir at fáa nýggj lungu. Tað hevur hon longu fingið einaferð, men kroppur hennara stoytti lunguni frá sær.
Sigrun hevur stovnað eina síðu á Facebook, har hon er púra opin um sína sjúku, og har øll, sum hava áhuga, kunnu fylgja við. Ofta finnast vit at sosialum miðlum so sum Facebook og kalla tað reint tíðarspill og fjas, men í hesum føri hava vit eitt dømi um, hvussu Facebook kann brúkast til nakað konstruktivt.
Tað er flott av Sigrun, at hon soleiðis vil deila sínar gleðir og sorgir við øll, kend eins væl og fremmand, og samstundis er tað praktiskt, tí hon harvið sleppur undan at svara teimum somu spurningunum umaftur og umaftur, eins og tað kann køva tann slatur, ið kann standast av eini sovorðnari sjúku. Hetta kann ein miðil sum Facebook eisini brúkast til.
Vit hoyra javnan um, hvussu sosialir miðlar verða brúktir til eitt nú happing millum tey ungu, og tað er heldur einki at ivast í, at nógv gongur fyri seg á sosialu miðlunum, sum ikki hoyrir heima nakrastaðni. Men samstundis mugu vit ásanna, at sosialu miðlarnir eru komnir fyri at verða, og hóast tað fylgja keðilig ting við teimum, kunnu teir eisini brúkast til nógv uppbyggjandi. Tað er Facebook-síðan hjá Sigruni eisini eitt framúrskarandi dømi um.
Fyrr í vikuni hoyrdu vit í útvarpinum um eina kvinnu, sum eftir at hava brúkt átta tímar um dagin á fartelefonini, hevur valt at leggja á annan bógv og brúka tíðina øðrvísi.
Sigrun og hennara støða, sum hon lýsir hana fyri okkum øllum á Facebook, gevur okkum eisini høvi til at steðga á og hugsa. Tíð er sjáldan tað, vit eiga mest av, ikki minst í hesum døgum, har sosialu miðlarnir alla tíðina skunda undir okkum. Men tann tíðin vit eiga, fær ein heilt annan týdning, tá vit lesa søguni hjá Sigruni, og hon eigur at vera ein áminning um, at sosialir miðlar eiga at verða brúktir skilagott.


text:
Orð: Poul F. Joensen
Lag: Wilhelm Hansen
1. Í summarskrúð bjørt Suðuroyggin lá,
og framvið landi skútan stevndi tá,
eg Hargafelli undan Nípu sá
Borgarknappin við sólkrúnu á.
2. Í sólarloga speglblankt havið lá,
tá Tvøráfjørð í silvitni eg sá.
Av hoyggj og urt av landi angin dró,
og úr líðunum fuglaløg fró.
3. Stolt Oyrnafjall seg speglaði í vág,
og Ravnaberg hátt yvir fjørðin sá,
smaragd- og gull- og silvurlitt var vág.
Tað er vænasta sjón, sum eg sá.
4. Kring fjørðin bygdir fimm við sævarstrond,
sum systrar góðar halda hond í hond,
mangt verkið reist í felag hava tær,
aldri ósemja millum tær var.
5. Í forðum Tvøroyri tú krúnu bar,
á sjógv og landi fremst í Føroyum var,
her komu saman menn úr bygdum flest,
her var virki- og livikor best.
6. Tú Føroyar gjørdi gitnar víða hvar,
úr Leith til Rom, Madrid og Miklagarð.
Og draga eina línu øll í senn,
skalt tú gera tað einaferð enn.
7. Nátturin okkum gav í Føroyum mest,
bert at vit kunnu røkja tað sum best:
Tann besta vág til virkir eins og skip,
og í fjøllunum dýrasta grip.
8. Stór var tín fortíð, størri framtíðssjón,
eg síggi bjart, bert áræði og vón,
í vænum moyggjum, eins og dreingjum er.
Brátt skal fram aftur ganga við ferð.
9. Vit skulu vísa hinum – Tvørámenn!
At handans verk vit duga fullvæl enn,
í ítrótti, í skaldskapi og list,
málið verða skal Tvøroyri fyrst.
10. Dró útlongsil tín son frá heimastrond,
til suðurheimsins gyltu dreymalond
og ævintýrsins djór og blómuverð,
altíð heimlongsil higar hann ber.
11. Tí urtin trívist best, har rótin rann,
og gamal har, sum móðir aldi hann:
Tað síðsta hvíldarstað er best á jørð
millum blómur við Tvøroyrarfjørð.


text:
Skúlablaðið: Myndlist er ein lærugrein, sum verður undirmett av bæði skúla og samfelag; tað sigur Christa Reynheim, sum er læraralesandi á Námsvísindadeildini.
Hon umrøður evnið í tveimum greinum, í Skúlablaði nr 4 og 5 í ár. Christa býr í Gøteborg í Svøríki.
Eftir eitt ár sum skiftisnæmingur á Högskolan för Design och Konsthandverk í Gøteborg, har hon las um estetiskar lærutilgongdir, kreativitet og listarligt arbeiði fyri børn og ung, valdi hon at skriva um myndlist í síni bacheloruppgávu.
Í greinunum hugleiðir hon um lærugreinina myndlist, og hvønn leiklut hon hevur í dag - og hvønn leiklut hon átti at fingið í føroyska fólkaskúlanum.
- Tað er sera harmiligt, at myndlist verður undirmett av skúla og samfelag, tá ið myndir nú eru ein so stórur partur av upplýsingarfloyminum, sum surrar rundan um okkum.
Um tú veitst okkurt, sum VP ikki veit - skriva so til vp@vp.fo


text:
Í síðstu útgávu av danska tíðarritinum "LEDERNE SØFART" verður róð fram undir, at nógv er at læra av maritimu skipanunum, ið verða mentar og settar í verk í Føroyum. Tann fyrsta varð sett í verk í 2015. Hetta er ein smidlig og elegant aspirantskipan fyri navigatørar, ið tekur trý ár - snikkað til eftir nútíðar vinnuligum tørvi og lívsvirðum hjá umgdómi okkara.
Teir fyrstu aspirantarnir vórðu lidnir á sumri 2018 við prógvi og vinnubrævi. Klárir at smíða sær eyðnuna eftir teirra leisti.
Seinna skipanin fyri maskinmeistarar, sum varð sett í verk á sumri 2018, sær eisini lovandi út.
Út yvir hesar grundskipanir, verða BSC skipanir settar í verk fyri maskinmeistarar og navigatørar, ið koma at geva atgongd til ta donsku akademisku verðina. BSC skipanirnar eru mentar í tøttum samstarvi við Setrið.
Hetta er tað, ið ungdómurin í dag vil hava vissu fyri, at tilber at lesa víðari.
Vinnuháskúlin verður at hitta á Jobmatch í morgin 28.12.2018.
Sí leinki hjá LEDERNE SØFART:
https://www.lederne.dk/soefart/forside/nyheder/artikler/2018/uddannelse-kolon-%20et%20friskt%20pust%20fra%20færøerne/


text:
Runavíkar kommuna: Í tilgongdini, til tess at røkka einari semju um fíggjarætlanina 2020, var eitt hugskot, at royna íslendska hugskotið “Frístundarkortið.” Skipanin er í nøkur ár roynd í m.a. Reykjavík og í Kópavogi, har býráðsmanning okkara vitjaði fyri einum lítlum ári síðani á íblástrarferð í grannatjóðini.
Tað eru ymiskir hættir at lætta um ella at umskipa fíggjarligu orkuna í samfelagnum. Skattalætti er ein háttur og ein annar, av mongum, er at stuðla undir gerandisdagin hjá barnafamiljum og teimum, sum hava trengri kor enn onkur annar. Tað er ein politisk uppgáva at tryggja, at børn og ungdómar, líkamikið hvørji fíggjarligu lunnindini annars eru, sleppa framat tilboðunum á ítróttar, mentanar- og frítíðarøkinum í kommununi. Sosiala og fíggjarliga støðan hjá foreldrum eigur ikki at gera mun á børnum og ungum at fáa sama gagn av teimum aktivitetum, ið annars finnast í Runavíkar kommunu á hesum mótum.
Í kvøld hevur Runavíkar býráð samtykt at seta í verk skipanina “Spjaldur”, sum eina royndarskipan í 2020. Skipanin hevur til endamáls at veita øllum borgarum okkara, ímillum 6 og 18 ára aldur, eitt ognarkort á 2 túsund krónur árliga. Spjaldrið verður eitt persónligt ognarkort, ið bert kann nýtast av einum og sama persóni. Tað verður galdandi fyri alt virksemi á ítróttar, mentanar- og frítíðarøkinum, sum er staðsett í Runavíkar kommunu. Endamálið er sum sagt at tryggja, at øll eiga møguleikan eftir áhuga. Børn og ung ráða sjálvi fyri hvussu Spjaldrið verður brúkt, - bert teirra áhugi ræður fyri, um ognarkortið verður nýtt í fimleiki, fótbólti, kapprógving, klaverspæli, telving, frálæru í russiskum o.s.fr.
Nú skipanin verður sett í verk, sum ein roynd, verður byrjað við at seta tvey túsund krónur inn á kortið. Í Reykjavík, har kommunan hevur serliga góðar royndir av skipanini, fylla tey nú 2.750 føroyskar krónur á frístundarkortið um árið. Royndirnar í Íslandi eru nú, at fleiri gerast limir í frítíðarfeløgum og hetta sæst aftur sum bót á tí meiri døkku síðuni í samfelagnum. Umráðandi er í hesum viðfangi, at avtalur verða gjørdar millum kommununa og feløgini, sum eru við í skipanini, og treytir fyri luttøku eru m.a., at felagið skal hava nøktandi hølisviðurskifti og at útbúnir venjarar, omanfyri 18 ár, skulu standa fyri venjingunum. Hvørt skeið, sum rindað verður fyri, skulu í minsta lagi fara um eitt tíðarmál á 10 vikur.
Kommunan setir eina upphædd av fyri hvørt barn og hvønn ungdóm. Upphæddin verður standandi hjá kommununi, haðartil hesi hava limað seg til eitthvørt virksemi. Síðani krevur felagið, sum skipar fyri virkseminum, upphæddina fyri lima-/luttøkugjald inn frá kommununi. Tað fer at bera til hjá foreldrum at skekla seg á eina heimasíðu og har síggja salduna hjá hvørjum barni sær. Foreldrini kunnu á heimasíðuni, um tað er ynskiligt, gjalda inn á kortið fyri at fylla meiri á Spjaldrið. Ónýttur peningur verður ikki goldin út, men fellur aftur til kommununa við árslok. Til ber ikki at flyta ímillum persónar tíansheldur yvir ár.
Nú skipanin verður sett í verk í Runavíkar kommunu, er neyðugt, at avtala verður gjørd við feløgini, sum hava frítíðarvirksemi, hvussu skipanin skal fáast at virka í gerandisdegnum.
Spjaldur-skipanin verður sett í verk pr. 1. januar 2020.
Í løtuni eru 696 børn og ung í aldrinum 6-18 ár í Runavíkar kommunu. Í FÆ2020 er sett av hálv onnur millión til endamálið.
ES: Runavíkar kommuna hevur spurt seg fyri hjá TAKS og løgfrøðiligum ráðgeva um skipanina. Sum so er ongin forðing fyri at seta skipanina í verk, men TAKS sigur:
”Skattalógin staðfestir í §25, stk 1, at: Fyri skattskylduga inntøku verður, við teimum avmarkanum og undantøkum, ið sett eru í hesari lóg, roknað alt tað, sum hin skattskyldugi í inntøkuárinum (sbr. 24. §) hevur lagt inn í peningi ella peningsvirði. T.v.s. at virðiskortið er skattskyldugt hjá tí, sum fær ágóðan av virðiskortinum.”
Løgfrøðiligi ráðgevin hjá kommununi sigur í svari:
“Eg helli til ta áskoðan, at virðiskortið er skattskyldugt sambært galdandi skattalóggávu, soleiðis sum grein 25 er orðað.
Børn rinda sjálvstøðugt skatt av egnari inntøku jfr. § 5 í skattalógini.
Tá børn vanliga ikki hava aðra inntøku, og samstundis hava ein stóran botnfrádrátt á kr. 30.000 í kommunuskatti og kr. 65.000,00 í landsskatti, verður tað ikki aktuelt við nøkrum skatti av virðiskortinum fyri tey flestu viðkomandi.”
ES 1: Harvið verður skattaskipanin ikki ein stórvegis trupulleiki av hesum ognarkortinum, men rættast hevði verið, at landsmyndugleikin broytti ásetingarnar hesum viðvíkjandi, soleiðis, at hetta verður javnsett við hækkaðan barnafrádrátt, lækkaði ansingargjøld, kostnaðarleysa ferðslu við strætisvagnum o.s.fr.
Um tú veitst okkurt, sum VP ikki veit - skriva so til vp@vp.fo


text:
Arbeiðsviðurskifti í starvsvenjing
Niðanfyri brot úr Útbúgvingarbók
Næmingurin fær lestrarstuðul undir útbúgvingini og er tí afturat tí vanligu starvsfólkanormeringini á starvsvenjingarstaðnum, tá hann/hon er í starvsvenjing. Soleiðis fær næmingurin tíð til at læra.
Frídagar
Næmingur í starvsvenjing hevur vanliga frí allar halgidagar og vikuskiftir.
Vaktararbeiði kann fyrikoma í starvsvenjingini, - tað er kvøld og náttarvaktir.
Næmingar arbeiða 8 tímar dagliga, 4 dagar um vikuna. Ein dagur um vikuna er lestrardagur.
Næmingar eru avlamistryggjaðir undir allari útbúgvingini.
Um sammett verður í mun til somu útbúgvingar í Danmark, so fær ein næmingur har løn undir útbúgvingini, er settur í starv sum lærlingur, og tá er næmingurin eisini ein partur av normeringini, og inngongur sum full arbeiðskraft.
Námsdagur/Lestrardagur
Námsdagur er hvønn fríggjadag. Í "líka vikum" eigur skúlin møguleikan at planleggja vitjanir e.a. Um einki er planlagt á lesidøgunum, eigur næmingurin dagin til lesnað, bólkaarbeiði, stovnsvitjanir ella annað, ið hann sjálvur skipar fyri.
Starvsvenjingarstaðið kann planleggja eitthvørt tiltak á lestrardegnum í "ólíka vikum".
Um ein frídagur fellur á ein fríggjadag, fellur lestrardagurin burtur.
Um ein frídagur fellur á ein annan vikudag, verður lestrardagurin hildin sum vanligt.


text:
3D Secure - keyp trygt á netinum
Tá ið tú keypir við gjaldkorti á netinum, kanst tú verða biðin um at tøppa inn eitt 3D Secure loynital, ið er ein eyka trygd hjá tær, sum keypir á netinum. 3D Secure er eitt felags heiti fyri Verified by Visa, MasterCard ID Check og Dankort Secured by Nets.
Ynskir tú, at tíni gjaldkort skulu verða fevnd av 3D Secure, skalt tú venda tær til okkara. Tað er nevniliga ikki møguligt hjá tær, sum føroyskum brúkara, at tekna teg til skipanina á netinum, uttan so, tú hevur eitt danskt CPR-nummar knýtt at tínum NemID.
Upplýs okkum fartelefonnummarið, ið skal knýtast at skipanini. 3D Secure verður virkið næsta yrkadag eftir, at tað er skrásett hjá okkum.
Fá meira at vita um 3D Secure við at trýsta á leinkið niðanfyri.
Verified by Visa, MasterCard ID Check og Dankort Secured by Nets
Hevur tú trupulleikar í sambandi við 3D Secure, kanst tú seta teg í samband við kundatænastuna hjá Nets á telefon +45 44892750.


text:
Tá ið akfar, ið ikki fyrr hevur verið skrásett her á landi, verður skrásett, skal fráboðan til sýn og/ella skráseting útfyllast og prógv fyri at akfarið er skrásett áður (uppruna útlendskt skrásetingarskjal) fyriliggja. Akfarið skal sýnast og góðkennast og gjalda fyri nummarspjøldur, skrásetingargjald, vektgjald, skrásetingarsýn og hava teknað trygging, áðrenn tað kann fáa nummarspjøldur.
Akfar kann bert skrásetast, um eigarin (nýtarin), sum nevndur er og hevur undirskrivað fráboðan til sýn, hevur fastan bústað her á landi.


text:
Lýsing
Myndarøð: nakrar myndir frá samráðingunum í gjár
Innanlands, Myndarøðir, Politikkur | 11/09-2019 09:00
Lýsing
Mest lisið í farnu viku
Sonja: Harragud eg eri troytt av at vera umrødd
Tí er ikki talan um útblaking
Svik avdúkað í Bylgjuni í Runavík
Føroyingur í Argentina: Búskaparstøðan er út av lagi vánalig
Vespureiðrið (128) - 11. nov 2019
Jenis av Rana vónar framvegis at fáa sendistovu í Jerusalem
Afturkalling av matvørum: “Rice n´GO - hindbær”, Urtekram kikkertrar, og skinkustrimlar frá COOP
Frágreiðing frá skúlastýrinum í Fuglafjarðar skúla
Ísland: Útvísing av kvinnu í 36. viku hevur vakt øsing
Pressa, pressa, pressa”!
LJÓÐBROT: Íslendskur journalistur um Namibia-gøluna hjá Samherja
Sandurin niðanfyri kirkjugarðin
Maria Reynstind misti mannin: nú heitir hon á onnur ið hava mist
Íslendskt virksemi í Namibia verður gjølla kannað
Eg fekk 10.000 kr. Hetta vóru rørandi boð at fáa.
LJÓÐBROT: Samrøða við Doru Tiberiu á Torvlagnum
Jógvan Hugo Gardar, journalistur, um Samherja-gøluna: Stórt mál í Noregi
Tíðindi á R7 klokkan 12:00 og 15:00
Tit, ikki vit, gjørdu Trump
Rimmar fastur í 3 vikur á Skála - nú gekk
Rák (48) Elektrisk stimulering av musklum, infrareyður sauna og natúrlækna viðtala
Gullak Madsen letur smíða nýggja Ruth
Metis - Øll sendingin - 12. nov 2019
Rák (49) Healingsmassaga, samtaluterapi og theta metodan fyri orðblindi v.m.
Samband
R7 Kringvarp
Postboks 226
FO-600 Saltangará
Postboks 226
FO-600 Saltangará
Starvslýsingar
Heilsufrøðiliga Starvsstovan søkir eftir málsviðgerum til matvørudeildina
Løgfrøðingur til Útlendingastovuna
Maskinførari til ArtiCon
Varastjóri við læknafakligari bakgrund til Sjúkrahúsverk Føroya
Spreingimeistari til ArtiCon
Mentanar- og ungdómsleiðari til Vestmanna Kommunu
Umsjónarfólk til Vestmanna havn
Landsfundurin hjá Føroya Fiskimannafelag
Starv sum fulltrúi í Kommunufelagnum
Førari til betongbil í Suðuroy til ArtiCon
Skúlavørður til Runavíkar kommunu
Myndarøðir
Lesarabrøv
Democracy Dies in Darkness
Ein heil bók bygd á eina lygn
Frítíðarkort til børn og ung í Tórshavnar kommmu
Viðmerkingar til greinina um “ at fella í ónáðir”
Hr. Jógvan Páll Lassen, " Helt så simpel var det dog ikke "
Tí er ikki talan um útblaking
Semja ímillum Tórshavnar kommunu og Eigarafelagið Hoyvíkshædd
Tíð og peningur mugu fylgja við uppgávuni
Sonja: Harragud eg eri troytt av at vera umrødd
Tit, ikki vit, gjørdu Trump
Savnið
2069
Norðurjól á Biskupstorgi í Klaksvík
Rák
Rák (49) Healingsmassaga, samtaluterapi og theta metodan fyri orðblindi v.m.
Metis
Samrøða: Sigmar Bláberg, sum hevur skrivað bók um millumlandasigling
Metis
Samrøða: Eyðgunn Samuelsen, fyrrv. landsstýriskvinna, um bústaðir
Metis
Samrøða: Kári millum Garðarnar greiður frá um gomlu føroysku træskipini
EvR
Á Torginum - Absalon Absalonsen prátar við Niels Oddmar Poulsen
Metis
Metis - Øll sendingin - 12. nov 2019
Vespureiðrið
Vespureiðrið (128) - 11. nov 2019
EvR
Kelduvaðið - Tala: Kári Kjelnæs "Hví grætur tú" - Orðið: "Úr Bankabók Trúarinnar"
Kristiligar Tíðindasendingar
Ævisøga um Njál Mackay Djurhuus - frá tí høga millum tað høga, til tað lægsta millum tað lægsta.
Kristiligar Tíðindasendingar
Nýggj bók frá forlagnum Leirkerinum - bíbliuundirvísing
Rák
Rák (48) Elektrisk stimulering av musklum, infrareyður sauna og natúrlækna viðtala
Metis
Samrøða: Elsebeth Mercedis Gunnleygsdóttur um pensjónir og hvussu tað er at verða í Landsstýrinum
Metis
Samrøða: Ivan Niclasen um Kringvarp Føroya
Metis
Samrøða: Jan Højgaard og Anfinnur Garðalíð um mest aktuellu fiskivinnuevnini hesa vikuna
EvR
Á Torginum - Ein dag í senn - Einar Vang "Josva bók" - 10. partur
Metis
Metis - Øll sendingin - 5. nov 2019
Sandoyarsendingin
Samrøða: Johan "HOT" Mortensen, íverksetari, um framtíðina hjá Sandoynni við tunnli til restina av Føroyum
Sandoyarsendingin
Samrøða: Sámal Hanni Lognberg, um uppvøkstur, handil og tað at hava leiðsluna í eini missión
Vespureiðrið
Vespureiðrið (127) - 4. nov 2019
Nýggjastu tíðindi
Innanlands
Barbara Vang sett sum skrivari og samskipari hjá NATA og Vinnuframa
Uttanlands
Prógv um torskilda landið, Edóm
Mentan
"Fraktura nasi" eftir Høgna Mohr er komin út á donskum
Innanlands
Nýggj nevnd í felagnum Frítt val - fyri fríari abort
Innanlands
Føroysk Miðlafólk og Føroya Arbeiðsgevarafelag hava gjørt nýggjan tvey ára sáttmála
Innanlands
Jólasølan í Krambúðini í Vestmanna í november
Innanlands
Bókatáttur á R7
Politikkur
Jenis kann fáa sína sendistovu í Jerusalem kortini
Politikkur
Aksel V. Johannesen: Ongin góð orsøk til at lata sendistovu upp í Jerusalem
Politikkur
Sjóvinnustýrið skal vera í Vágum
Innanlands
Nýggj nevnd mannar Skúlavegleiðarafelagið
Innanlands
Málið í uppgávuni avgerandi fyri, um tú skilir uppgávuna


text:
Magnus Heinason er júst liðugur við yvirlitstrolingina um heystið á føroyska landgrunninum, har 200 føst hál á ein tíma verða tikin á hvørjum ári. Sum kunnugt hevur tað verið søguliga lítið at fáa av toski og hýsu seinastu umleið 12 árini.
Sum nakað nýtt er nøgdin av toski, hýsu og hvítingi nú farin at nærkast tí, sum fyrr var vanligt. Nøgdin av toski skal tó takast við fyrivarni, tí eitt einstakt hál vestan fyri Skúvoy taldi nógv í samlaða úrslitinum. Nøgdin av nebbasild í toskamagum var eisini óvanliga stór í ár.
Onnur fiskasløg vístu tó ikki somu gongd sum fyri tosk og hýsu.
Túrfrágreiðingin sæst við at trýsta her.


text:
Útbúgvingarráð fyri Heilsuútbúgvingarnar
Útbúgvingarráðið hevur umboð frá starvsvenjingini, ábyrgdarhavandi myndugleikum og ráðum, starvsfólki á Heilsuskúlanum, eins og frá fakfeløgum á heilsuøkinum.
Tvær ferðir árliga hevur Útbúgvingarráðið fund á Heilsuskúlanum.
Ráðið er sett fyri at viðgerða og ummæla ymisk viðurskifti í útbúgvingini og fær á henda hátt ávirkan á og kann fylgja við í gongdini, hvussu útbúgvingin verður skipað og uppbygd.
Allar útbúgvingarligar broytingar og endurnýggjanir, sum eru í námsskipan, námsætlanum, kunngerð og lóg, skulu fyri útbúgvingarráðið til ummælis, fyri síðan at verða góðkendar av Mentamálaráðnum.
Sí meira niðanfyri í kunngerð um Útbúgvingarráð:
https://logir.fo/Kunngerd/97-fra-02-07-2019-um-utbugvingarrad-fyri-heilsuhjalparautbugvingina-og-heilsuroktarautbugvingina-og-utbugvingarrad-fyri-namsfrodiligu-hjalparautbugvingina


text:
- Tíðindi, mentan og ítróttur
Tema: Føroyar og 3. heimurin (2:2)
Tak niður
Kvøldið er sett saman av sendingum, innsløgum og práti í studio. Umframt útlendskt tilfar hava vit eisini nógv spennandi tilfar, sum vit sjálvi hava gjørt. Í studio práta vit við føroyingar, sum hava tikið lut í menningararbeiði í 3. Heiminum.
Vit tosa við føroyingar sum hava arbeitt sum sjálvboðin og eisini við fólk, sum hava arbeitt fyri stórar altjóða felagsskapir til dømis Danida. Vit varpa ljós á menningarhjálpina, sum Føroya Landsstýri, saman við ABC barnahjálpini, hevur veitt til skúlaverkætlanina í Monrovia, Liberia.
Kringvarpið var við, tá fólk frá Uttanríkisráðnum var á eftirlitsvitjan í Liberia fyri at vita, hvussu gongst við arbeiðinum at byggja ein skúla og fyri at vita, um peningurn verður nýttur eftir ætlan. Í sendingini hitta vit eisini eitt av børnunum, sum fer at ganga á føroyska skúlanum í Liberia, tá hann er liðugur.
Vit hava eisini verið í Ghana, har føroyskur peningur er latin í menningarhjálp. Í sendingini er eitt dupultportrett av einari 10 ára gamlari gentu í Ghana og einari javngamlari føroyskari gentu. Vit fylgja gentunum báðum ein púra vanligan gerandisdag og vísa, hvussu ymiskar lívsfortreytir genturnar hava.


text:
Orð og lag: Swangah Dangah
Við Swangah á mínum ryggi, metaforiskt sum bókstavliga
Tey stemplaðu meg sum ræðuligan og kvæðið hevur sama lag í dag
Tí síggi eg tað, so taki eg tað, koyri lív í tað og tali eg tað
Um mállæran var betri, var hetta fanimi sæð sum prædika
So leikandi eg kom upp og tveiti snipe’andi eitt look, við crime á heila sum ein crook, tí alt er eitrandi korrupt
The White House er Al Qaeda og alt tey deila er bara fupp
Og tey sum meina at hatta er hype’a burdu peilað sær fornuft
Eg síggi, at grísurin manglar doughnut shop, tí rópar hann roks sum loco fuck
Og postar upp við mót so stolt, men photoshopped frá fót til topp
So takið eitt róligt puff, og njótið gott ólógligt pott, tí Robocop er homo tough, og torir ikki nakað solo stunts
Fuck eina framtíð, eg flýggi til tað gamla, tá lookið segði nada bara spýttið legði fakta
Tá khakys vóru baggy, meira stílur í at rappa, meðan bimbos høvdu tilboð, sum vóru rímilig nokk at nakka
Skot ímóti toppi, teir í Swangah royna at byggja eitt trend
Og opna eyguni tí føroyingarnir pimpast enn
Vit traðka fram, tað eru bæði havnarmenn og bygdafrell, og allir kasta millumfingur upp til Jørgen Niclasen
Tað er satt, mín vision er tað spliffin ber, so crystal clear
Men lætt at mixa her, hvør bitchin er sum missioner
Eg kom upp sum fyrstu ferð, skriftligt optimistiskir, so teir sum eri kritiskir, gleðiliga verða dripnir her!
–
So vit taka rein skot, lada til hart rok og kalla tað Swangah!
Alt ferð í sor, tá ljóðið ferð for frá, tey kasta tær upp!
Tá alt er fucked up, blanda tað gott nokk og kalla tað Swangah!
Tað er einki tvætl her, vit siga hvat satt er og bakka tað upp!
–
Við Passion of The Christ, eg gangi á flowi til ein miðflokk.
Stoned og hangi út, og vendi aftur eftir re-up,
Svangur og vil nokk, rap-junkie í krisuhjálp.
Urbanus beats, vit leggja linjur inn for dope til detox.
So triðja fingur í triðja eygað, um tað er pláss, so blakið tveir inn.
Við krossi á triðja degi, eg rísi upp og vaki heimin.
Sum politikk, tað er fokkin lygn, eingin snakkar um stykkið, alt er fjalt, sjálvsagt. Tey fokkin kalla tað “Tingið”.
So eg brenni vilt, sum pessimist. Óendaligt, sum Frelsarin í Genesis. Uttan endasprint, eg renni shit.
Sendi hits sum bank og spliff, for langt í sikt, men lendi trygt.
Swangah er sum ein Russian Roulette, kom hoyr eitt deadly click.
Uncut sum snuff, blóð og tonn fuckin’ spýtt út.
Tann reyða tráðin um hálsin, eg havi knýtt knút.
Kvali mediuhorur til síðsta orðið er trýst út.
Alt á borðið, spælið í sori, vit bresta inn sum lýst, krút.
Stíl fyri míl, so fokk yolo og títt swagpiss! Bitchslap frá Rag. Í hiphop-statinum, eg eri ein fasist, marsjeri í Jack-boots gjøgnum markina av classics. Hetta er kapring av høvdum, sum ikki lurta yvirfladiskt.
–
So vit taka rein skot, lada til hart rok og kalla tað Swangah!
Alt fer í sor, tá ljóði ferð for frá, tey kasta tær upp!
Tá alt er fucked up, blanda tað gott nokk og kalla tað Swangah!
Tað er einki tvætl her, vit siga hvat satt er og bakka tað upp!


text:
Ymisk leigugjøld galdandi fyri SÌF-húsið frá 01-05-2017:
1. Leiga alt húsið til brúdleyp ella líknandi. Frá hóskvøld kl.18 til Mánakvøld kl.18 Kr.6000
2. Leiga niðaru hædd til brúdleyp ella líknandi. Frá hóskvøld kl.18 til Mánakvøld kl.18 Kr.5000
3. Leiga alt húsið til Konfirmatión. Frá Leygardag kl.17 til Mánakvøld kl.23 Kr.3500
4. Leiga alt húsið til familjutiltak/føðingardag/ ella líknandi. Pr/døgn. Kr.2500
5. Leiga aðra hæddina til familjutiltak/føðingardag/ ella líknandi. Pr/døgn. Kr.2000
6. Leiga aðra hæddina í upp til 12 tímar til fundir ella líknandi. Kr.1500
7. Leiga alt húsið til familjubólkar at gista á madrassum í 1 døgn, 150 kr/pers. Tó minimum. Kr.2000
8. Leiga niðaru hædd til familjubólkar at gista á madrassum í 1 døgn, 150 kr/pers.Tó minimum. Kr.1500
Leigarin ruddar og vaskar eftir sær, so at húsið verður latið aftur í sama standi.
Ruskið kann setast út í ruskstativini við fótbóltsvøllin.
Í húsinum er borðbúnaður av ymiskum slag til umleið 200 fólk.
Niðari salur er vælegnaður til veitslur upp til 140 fólk. Vanliga verður dekka til 120, tá er gott pláss.
Í niðara sali er uppvørpa,tráleyst internet,televarp og tráleys mikrofon. Hetta fylgir við leigumálinum.
Loftið verður vanliga ikki nýtt longur at borðreiða í til veitslu, men kann tó nýtast um neyðugt. Har rúmast um 100 fólk. Har eru sofur, og gólvið er nýliga skift. So har eru bestu umstøður at sova í.
Húsið letur wc-pappír,hondreins og turkipapír við í leiguprísinum.
Vit eiga 30 stk. góðar skummadrassur at sova á.
Vit hava eisini nakrar eyka luftmadrassur á goymslu, sum kunnu nýtast, um fleiri enn 30 vilja gista.
SÍF bjóðar sær til at vaska eftir leigaran. Fyri alt húsið kr. 1500. Fyri niðaru hædd kr.1200.
Sandavágur 01-05-2017 Sandavágs Ítróttarfelag.


text:
Hýrubilar og skúlaakfør eru undantikin virðisavgjaldi.
Fyri at skráseta motorakfar sum sum hýruvognur ella skúlavognur / -súkkla, krevst loyvi frá Akstovuni.
Hýruvognur:
Treytir fyri loyvinum:
Skrásettur eigari skal hava:
Pant verður tinglýst í hýruvogninum svarandi til virðisavgjaldið í 30 mánaðir (2½ ár).
Dømi – hýruvognur (CO2 útlát 228 g/km):
Skúlavognur / -súkkla:
Treytir fyri loyvinum:
Skrásetti eigarin skal hava:
Pant verður tinglýst í skúlavogninum / -súkkluni svarandi til virðisavgjaldið í 30 mánaðir (2½ ár).
Dømi – skúlavognur (CO2 útlát 189 g/km):
Verður hýruvognur ella skúlavognur / -súkkla skrásett til privata nýtslu, áðrenn 30 mánaðir eru gingnir frá skrásetingini sum hýruvognur ella skúlavognur / -súkkla, verður virðisavgjaldið goldið, sbrt. §§ 3 – 5, lutfalsliga samsvarandi tíðini, sum restar í teimum 30 mánaðunum.
Verður hýruvognur ella skúlavognur / súkkla selt til sama vinnuliga endamál, skal keyparin hava loyvi frá Akstovuni.


text:
Útlát av vakstrarhúsgassi frá handlum og stovnum fevnir um útlát, sum stavar frá brenning av olju til upphiting í handlum, bankum, tryggingarfeløgum, kirkjum/samkomum, almennum stovnum o.l.
Kelda: Hagstova Føroya. Seinast dagført: august 2019.
Í 2009 fall nýtslan av olju hjá handlum og stovnum við knapt 1500 tons av olju, í mun til undanfarna ár. Tá var lýtt veður ein orsøk. Størsta orsøkin til øktu oljunýtsluna í 2010 er helst, at 2010 var kaldari enn 2009.
Les meira: Um vakstrarhúsgass
Ynskir tú fleiri upplýsingar um útlát av vakstrarhúsgassi, so ring til Umhvørvisstovuna, tlf. 342400, ella send okkum ein teldupost us@us.fo.
Brenning av olju o.a.
Landbúnaður
Ídnaðarligt virksemi


text:
Nær byrjaði tú við flogbólti?
Eg byrjaði at spæla flogbólt á fyrsta sinni tá eg var 5 ára gomul. Tá búði eg í Norðskála, so mamma ella babba koyrdu meg og mítt systkinabarn til Tórshavn 1 ferð um vikuna. Men havi tó havt eini 2 ár í millum har eg ikki havi spælt flogbólt.
Hví valdi tú flogbóltin?
Frá eg var 5 ár til uml. 11 ár royndi eg ymiskar ítróttargreinar, hondbólt, fótbólt, fimleik og svimjing. Men eftir eg var við familju míni á Rhodes til oyggjaleikir í 2007 gjørdist eg heilt bitin av flogbóltinum, og eftir tað valdi eg flogbóltin fram um.
Hvørjum liðum hevur tú spælt við?
Eg havi spælt við Fleyr og 1 ár við Ikast KFUM.
Hvat fyri positión dámar tær best at spæla á vøllinum?
Tey seinastu 2 árini havi eg spælt so at siga allar positiónir. Í ár havi eg fingið ábyrgdina at verða hevarið og eg vil siga at tí positiónina dámar mær sera væl. So dámar mær best at verða hevarið. :)
Hvør er títt flogbólts idol?
Mítt flogbólts idol er mammubeiggi mín Hjalmar Joensen.
Hvat er títt besta flogóltsminni?
Eg havi havt fleiri góð flogbóltsminni. M.a tá eg var í Fraklandi við eftirskúlanum og spældi VM fyri skúlar. Vit gjørdust nr. 16 út av 32 liðum, og tað var tað besta úrslitið Danmark nakrantíð hevði fingið, og tað eri eg sera stolt at verða ein partur av.
Eisini høvdu vit ein sera góðan túr til Onglands herfyri við U17 landsliðnum, har vit vunnu á Onglandi.
Hvat er títt ringasta flogbóltminni?
Mítt ringasta flogbóltsminni var tá vit í G16 taptu steypafinaluna í móti Ternuni fyrr í ár, tað var ein sera keðiligur dagur.
Hvat eru tínir bestu eginleikar á vøllinum?
Eg haldi míni bestu eginleikar eru at eg tími sera væl at venja og at blíva betur. Eg eri heldur ikki bangin fyri at taka nýggjar avbjóðingar og eg geri alt fyri mítt lið :)
Hevur tú nøkur góð ráð til onnur, sum vilja spæla flogbólt?
Tað er bara at loypa út í tað og “Hard work beats talent”.
Álopspæl ella verjuspæl?
Heilt sikkurt álopspæl!
Hvar sært tú teg um 10 ár?
Um 10 ár spæli eg 100% enn flogbólt.
Hvør skal svara næstuferð?
Eg velja at koyra tað víðari til venjarin/hevarin hjá monnunum Romica Øster.


text:
Árnafjørður er, sum tey flestu vita, ikki ein nýggj kappróðrarbygd.
Í 1964 tóku Árnfirðingar seg saman at manna ein bát, fyri at royna seg í kappróðri. Hetta varð so gjørt, men tað kann ikki sigast, at tað gekk av tí besta, tí báturin endaði heldur aftarlaga í 1964.
Men hetta vildi teir ikki á sær sita, so tá teir høvdu róð á Ólavsøku 1964, fóru teir beina kós, niðan til bátabyggjaran, Niclas í Koltri, har teir bóðu hann smíða ein nýggjan Árnfirðing.
Í 1965, gekk betur, men tó rukku teir ikki tað mál teir høvdu sett sæt fyri, altso FM-heiti.
So bragdaði, tá vit skriva árstalið 1966, tí tá bleiv Árnfirðingurin FM-vinnari hjá 8 mannaførinum.
Árnafirðingur vann heili trý FM-heitir á rað, í 1966-1967-1968.
Og er Árnfirðingur tann fyrsti, sum vann tey trý fyrstu FM-heiti á rað hjá 8 mf.
Og vilja vit her á heimasíðuni, takkað teimum sum tá gjørdu hesi brøgd, fyri felagið.
Vit á heimasíðuni, leita eftir myndum frá 60 inum, hava tit onkra liggjandi, høvdu vit fegin vilja frætt frá tykkum.
Róðrarárið 1966 var fyrsta árið, har Árnfirðingur varð føroyameistari
Árnfirðingur, var við á 9 stevnum 1966, hann var nr. 1 á 6 stevnum, nr. 2 á einari stevnu, og nr. 3 á einari.
Manningin á hesari myndini er hendan
Toftini- Símun M.Poulsen(Dahl)- Bakborð
Toftini- Mikkjal Mikkelsen- Stýriborð
Á Bøgini- Jóan Pauli Henriksen- Bakborð
Á Bøgini- Hanus Poulsen- Bakborð
Í Rúminum- Torleif D.Justinussen- Bakborð
Í Rúminum- Sámal Jákup Mikkelsen(Akki)- Bakborð
Á Lærinum- Peter Pauli Poulsen- Bakborð
Á Lærinum- Sigvard Steffensen- Bakborð
Róðursmaður var Hans Andrias Olsen.
Niels L. Arge, ursmiður úr Havn, lat Ferðasteyp, sum Árnfirðingurin vann 1966.
Fleiri av manningini róðu fleiri ár, ímeðan aðrir fóru til skips, og menn komu í mans stað.
Nevnast kann, at Sølmundur vann tað í 1964, og Miðvingur í 1965.


text:
- Øll Størv (92)
- Byggivirksemi (1)
- Fiskavøruídnaður (3)
- Fiskiskapur (0)
- Flutningur (2)
- Flutningur sjóvegis (0)
- Fyrisiting og tænastur (20)
- Gistihús og matstovur (10)
- Handil og umvæling (7)
- Heilsu- og almannaverk (31)
- Kunningartøkni (4)
- Skipasmiður og smiður (3)
- Undirvísing (2)
- Vinnuligar tænastur (9)
Starvsfólk til Býlingshúsið millum Gilja
Tórshavnar kommuna søkir vegna Býlingshúsið millum Gilja eftir trimum starvsfólkum, einum námsfrøðingi og tveimum hjálparfólkum.
STOVNURIN
Vit hava eina vøggustovu við 12 børnum og tvær barnagarðsstovur við ávikavist 17 og 18 børnum. Á stovninum er námsfrøðiliga arbeiðið tilætlað einstaka barninum. Vit arbeiða eftir nýggju námsætlanini og KIDS, eitt granskingaramboð, hvørs endamál er at meta um og menna dygdina á stovninum.
- ert ágrýtin, og hevur hug og evni til at skapa ein fjølbroyttan,
mennandi og tryggan gerandisdag fyri einstaka barnið
- er nærverandi, sjálvstøðugu/r og tekur ábyrgd
- hevur hug og hegni at nýta og menna námsfrøðiliga arbeiðið
á stovninum
SETANARVIÐURSKIFTI
Øll størvini eru á 35 tímar.
Størvini verða sett sambært sáttmála millum Føroya Pedagogfelag og Kommunala Arbeiðsgevara Føroya.
Starvsbyrjan er 1. desember 2019 ella eftir nærri avtalu. Størvini eru í barnagarðinum.
Tú mást tola broytingar í starvinum og skalt eftir tørvi hjálpa til á øðrum stovum.
Søkir eingin skikkaður námsfrøðingur, verða hjálparfólk sett í tíðaravmarkað starv í eitt hálvt ár.
MEIRA FÆST AT VITA
Um tú hevur spurningar til starvið, kanst tú venda tær til Majbritt Jacobsen, stovnsleiðara, á telefon 518758 ella vitja www.millumgilja.com
UMSÓKN
Umsókn saman við upplýsingum um útbúgving, viðmælum og royndum, skal sendast Tórshavnar Kommunu á torshavn@torshavn.fo
Umsóknarfreistin er 20. november 2019.


text:
- Øll Størv (93)
- Byggivirksemi (1)
- Fiskavøruídnaður (3)
- Fiskiskapur (0)
- Flutningur (2)
- Flutningur sjóvegis (0)
- Fyrisiting og tænastur (20)
- Gistihús og matstovur (10)
- Handil og umvæling (7)
- Heilsu- og almannaverk (32)
- Kunningartøkni (4)
- Skipasmiður og smiður (3)
- Undirvísing (2)
- Vinnuligar tænastur (9)
Húskallur til Mentanarhúsið
Vegna ov fáar umsóknir lýsa vit aftur eftir starvsfólki, at taka sær av alskyns uppgávum í livandi og spennandi umhvørvinum í Mentanarhúsinum.
Mentanarhúsið er karmur um alskyns mentanarligt virksemi, alt frá konsertum við m.ø. altjóða tónleikanøvnum, sangleikir, sjónleikir, hugnaløtur og veitslur.
Vit bjóða
Eitt arbeiði, har tú saman við leiðaranum skipar gerandisdagin og samstarvið við mentanarfólk og veitarar. Arbeiðstíðirnar eru skiftandi og fevna eisini um kvøld og vikuskifti. Uppgávurnar eru fjølbroyttar og fevna um flest alt í sambandi við virksemið í húsinum. Lønin er sambært sáttmála millum starvsmannafelagið og kommunala arbeiðsgevarafelagið.
Vit vænta
At tú ert fyrikomandi, og dámar væl at arbeiða við fólki. At tú hevur gott tøkniligt handalag, ert húsligur, nærlagdur og dugir væl at arbeiða sjálvstøðugt.
Tað hevur tí týdning, at tú ikki ræðist at hava nógvar bóltar í luftini. Tað er ein fyrimunur, um tú hevur arbeitt við mentanartiltøkum áður.
Eitt krav er, at tú hevur koyrikort.
Umsókn
Skal sendast til okkara á info@fuglafjordur.fo í seinasta lagi 20. november kl. 12.00. Hevur tú spurningar um starvið, kanst tú seta teg í samband við Jónas Bloch Danielsen, leiðara á tlf. 238070.


text:
- Tíðindi, mentan og ítróttur
Eigur at bera til at finna fýra milliónir
Tak niður
Tað kemur ikki upp á tal at skarva túrar av ferðaætlanini, ella at siga starvsfólk upp.
Tað sigur Heðin Mortensen, landsstýrismaður í samferðslumálum, nú Strandferðslan hevur boðað frá, at neyðugt verður at seta sparitiltøk í verk, tí fýra milliónir kr. vanta í.
Landsstýrismaðurin var gestur í Degi og Viku í kvøld.
Hann sigur, at fíggjarætlanin hjá Strandferðsluni er 165 milliónir kr. um árið, og tað má bera til at spara fýra milliónir í fíggjarætlanini, um tað ikki eydnast at fáa eina eykajáttan gjøgnum politisku skipanina.
Skal sparast, skulu sparingarnar fremjast saman við Samferðslumálaráðnum, sigur Heðin Mortensen.
Hann vísir aftur, at hann hevur tikið leiðsluna á Strandferðsluni av ræði.
Sí eisini


text:
Arkitekturin J.P. Gregoriussen - Palle - bjóðaði herfyri Tórshavnar kommunu allar myndir sínar, sum stóðu í goymslu hansara í Doktara Jakobsens gøtu 15. Millum myndirnar eru myndirnar til bók hansara, “Um Heimsins Borgir”, sum hann gav út í 2002.
Á samkomu á Ráðhúsinum í gjár handaði Palle Gregoriussen Anniku Olsen, borgarstjóra, tekningarnar. Hann segði m.a., at hann vónaði, at hesar myndir fara at verða borgarum í Tórshavnar kommunu og øðrum til gagns og gleði. Talan er um ikki færri enn 66 myndaplansjur við tilsamans 265 tekningum
Palle Gregoriussen er havnarmaður og vaks upp niðast í Bøgøtu. Hann er kendasti arkitektur í Føroyum. Kirkjur, skúlar, stovnar, søvn, sethús og mangt annað er komið frá hansara hond hesi mongu árini.
Millum kendastu verkini munnu vera Ellisheimið í Vágum, Útvarpshúsið og Listaskálin í Havn. Listaskálin varð útbygdur í 1993, og tað er einki at taka seg aftur í, at Listasavn Føroya, sum tað stendur nú, er eitt høvuðsverk, ið stendur hansara hjarta serliga nær. Tí hann er listamaður sjálvur og hevur øll síni virknu ár havt beinleiðis samband við føroysk listafólk og føroyska myndlist.
Ætlandi verða myndirnar at síggja á eini komandi framsýning.
Um tú veitst okkurt, sum VP ikki veit - skriva so til vp@vp.fo


text:
Úrslit: 30KM einkultstartur 10. juni 2012
Gunnar Dahl Olsen, Andrass Joensen og Jóanis Albert Nielsen (Mynd: Jóhan Jacobsen)
Í dag skipaði Tórshavnar Súkklufelag fyri kapping í einkultstarti. Kappast varð á 30 km teininum frá Plantusøluni við Hvítanesvegin í Havn til Kalbak og so aftur á mál við Plantusøluna.
Veðrið var gott til kapping, eitt lot inn eftir Kalbaksfirði, men ikki soleiðis at tað gjørdi mun.
Kappast varð í 4 bólkum: Dreingir, kvinnuunglingar, mansunglingar og menn.
Gunnar Dahl Olsen vann mansbólkin, hann var tveir minuttir frammanfyri Andrass Joensen, sum aftur var tveir minuttir frammanfyri Jóanis Albert Nielsen - Gudmundur Joensen gjøgnumførdi ikki, hann hevur verið sjúkur og føldi seg illa, tí valdi hann at gevast.
Í unglinga bólkinum vóru tveir súkklarar, Tummas Óli Olsen vann við tíðini 57.23 og Tóri Nielsen gjørdist nummar 2 við tíðini 59.58.
Elsa Berg var einasti kvinnuunglingi, hon hevði tíðina 1.05.42
Í dreingjabólkinum vóru tveir súkklarar, Bartal D. Gregoriussen vann við tíðini 1.08.40, ímeðan 9-ára gamli Pauli Jacobsen gjørdist nr. 2 við tíðini 1.25.34.
Mansbólkurin:
Gunnar Dahl Olsen 44.44
Andrass Joensen 46.47
Jóanis Albert Nielsen 48.40
Sverri M. Edvinsson 49.55
Sigmund Olsson 50.07
Dávur Magnussen 50.14
Elmar Ósá 55.42
Høgni Øster 55.53
Evald Rasmussen 57.41
Kári Simonsen 58.21
Arnfinn Helmsdal 58.51
Unglingar:
Tummas Óli Olsen 57.23
Tóri Nielsen 59.58
Kvinnuunglingar:
Elsa Berg 1.05.42
Dreingir:
Bartal D. Gregoriussen 1.08.40
Pauli Jacobsen 1.25.34.
Kelda: www.joanisnielsen.fo


text:
Fyri at fáa eina
neyva mynd av heilsustøðu føroyinga, er umráðandi, at eisini tú, sum hevur fingið brævið, svarar hesum
spurnablaði. Um vit skulu kunna gera haldgóðar niðurstøður vóna vit, at minst
tveir triðingar senda okkum spurnarblaðið aftur.
Kristina
Thomassen, bachelor í fólkaheilsufrøði, Ólavur Jøkladal, cand. mag. og
Pál Weihe, formaður og yvirlækni gera kanningina fyri Fólkaheilsuráðið og Deildin fyri Arbeiðs-
og Almannaheilsu.
Tú kanst ringja, um tú hevur spurningar: 51 51 57 / 51 51 55


text:
Í ár er upplagt at halda heystfrítíð í Suðuroynni. Sum nakað nýtt í Suðuroy, verður savnsfagnaður á skrá hesa vikuna. Nakað, sum sermerkir flestu bygdirnar í Suðuroynni er tað, at flest allar hava eitt savn av onkrum slag. Í døgunum 17. – 20. oktobur fara nærum øll hesi at hava opið.
Umframt at møguleiki er at vitja søvnini, hava tit eisini møguleikan at verða við í einum lutakastið um eitt gávubræv frá Atlantic Airways, áljóðandi 2000 kr. Tað verður gjørt á tann hátt, at fyri hvørt savnið tit vitja, kunnu tit skriva navn og telefonnummar á ein seðil, og á henda hátt verða við í lutakastinum. Jú fleiri søvn tit vitja, jú betri er vinnaramøguleikin.
Savnsfagnaðurin byrjar hósdagin 17. oktobur í Sandvík. Hóast ein tann minsta bygdin í Suðuroynni, er sera nógv søguligt og spennandi at síggja í Sandvík. Frá kl. 13.00-18.00 verður møguligt at vitja gamla skúlan, kirkjuna, gamla bóndagarðin, neystið við gamla bátinum Norðlýsið og húsið hjá Jógvan hjá Heina, ið er eitt hitt elsta í bygdini. Hetta er avgjørt eina vitjan vert. Eisini verður møguligt at keypa sær te/kaffi og okkurt gott afturvið, í gamla skúlanum.
Frá fríggjadegnum til sunnudag fer savnsfagnaðurin at fevna um restina av oynni. Søvnini, ið luttaka, eru hesi:
Tvøroyrar Bygda- og sjóvinnusavn - Tvøroyri
Pakkhús 5 – Tvøroyri (einans opið leygardag)
Tvøroyrar skjalasavn (fríggjadag frá 10.00-15.00)
Gallarí Oyggin og café Art - Tvøroyri
Hvalbiar bygdasavn (gamli skúlin) – Hvalba
Savnið á Mýri – Hov
Porkeris bygdasavn – Porkeri
Ruth Smith savnið – Vágur
Sluppsavnið í Vági – Vágur
Nýggju hølini hjá Fuglasavninum í Sumba, Akrabergsvegur 5 – Sumba
Fríggjadagin verður eisini møguligt at vitja Tvøroyrar skjalasavn, ið verður opið frá 10.00-15.00, og har hevur ein eisini møguleikan at vera við í lutakastinum um gávubrævið. Hvønn tíma, tvs. kl. 12.00, kl. 13.00 og kl. 14.00, verða rundtúrar gjørdir á savninum, við frásøgumanni. Leygardagin er eisini møguligt at vitja Pakkhús 5 á Tvøroyri, ið er savnið um Thomsen familjuna á Tvøroyri. Eisini verður leygardagin kl. 16.00 spennandi fyrilestur á Ruth Smith savninum um listakvinnuna, umframt at tey bjóða kaffi/te og køkur.


text:
- 06 Juli 2006
Føroyapro er eitt mentanartiltak, sum fer fram við Gjógv nú í summar.
11 íslendsk listarfólk koma higar. Tey flestu eru myndlistarfólk, men eisini eru nøkur tónlistarfólk. Myndlistarfólkini fara at hava work-shop við Gjógv - í tvær vikur - og síðani verður framsýning av verkum teirra úr work-shoppini.
Opið atelier (opið hús) verður leygardagin 15. juli, klokkan 13:00-18:00, tá kunnu áhugasom vitja listarfólkini, sum fara at búgva í Ovara Hoygarði og í skúlanum. Har kunnu tey, sum vilja, tosa við listarfólkini og fylgja við, hvussu verkini verða til. Í tiltakinum verður dentur lagdur á útilist so sum: høggmyndalist, umhvørvislist og ljóðverk.
Framsýningarrúmið verður bygdin Gjógv og umhvørvið rundan um Gjógv. Føroyaproframsýningin letur upp 20. juli klokkan 14.00, tá verður tónleikur og gestum boðið okkurt leskiligt.
Oddmar, Trøllið, Jógvan og Sølvi - á Høganum.
Fleiri myndir: myndasavn - 2006 - List langt úti